text:
Selasa, 19 April 2011
Min Siyâsah at-Tarbiyyah fî Ma’had al-Ittihâd al-Islâmiy 224
Min Siyâsah at-Tarbiyyah
fî Ma’had al-Ittihâd al-Islâmiy 224
Ibnu Muharram al-Amilu Muzarii
Dinten Kemis, ping 07 April 2011 anu atos kalangkung. Pimpinan Pesantren Persatuan Islam (PPI) 224, Ustadz Dadang Muharram maparin pancén ka Hanafi Anshory pikeun ngahadiran Acara Diklat Guru Diniyah Takmiliyah Awaliyah (DTA) se-Kec. Pangalengan anu diayakeun ku Forum Komunikasi Diniyah Takmiliyah (FKDT) Kec. Pangalengan.
Acara Diklat dilaksanakeun di Komplek Pondok Pesantren Danul Falah (Jl. Raya Pangalengan-Pintu Kp. Cisangkuy Ds. Margamekar Kec. Pangalengan).
Anu janten pematéri nalika harita nyaéta Drs. H. A. Wahid SY, M.Ag (Ketua FKDT Kab. Bandung) disarengan ku Hidayat, S.Pd.I (Seksi Data & Kurikulum Kasi Pekapontren Kab. Bandung) salaku moderator sareng Daud Nurdin.
Diklat anu dihadiran ku guru-guru Diniyah ti kirang langkung 50 DTA se-Kec. Pangalengan éta, sakumaha kasauran Drs. H. A. Wahid SY, M. Ag, “Anu hadir dina ieu acara mangrupikeun peserta pangseueurna saatos Cileunyi.”
Dina éta Diklat dipedar sababaraha perkawis ngeunaan Diniyah Takmiliyah, sakumaha judul anu dipangpang dina spanduk ruangan diklat, DIKLAT GURU DINIYAH TAKMILIYAH SOSIALISASI PERATURAN BUPATI KABUPATEN BANDUNG DAN PELANTIKAN PENGURUS FKDT KECAMATAN PANGALENGAN.
Diantawis matéri anu didugikeun ku Drs. H. A. Wahid SY, M. Ag nyaéta:
1. Pamaréntah mupus nami MD (Madrasah Diniyah) janten DT (Diniyah Takmiliyah)
2. Aya 31 Kecamatan di Kabupatén Bandung anu baris dipaparin matéri sosialisasi DT
3. DT kalintang pentingna ku ayana kamajengan teknologi anu nyandak kasaéan tur kaawonan kana diri barudak, DT diharepkeun tiasa janten lembaga pendidikan non formal anu tiasa mageran barudak tina nilai negatif kamajengan teknologi
4. Perda ngeunaan UU Sisdiknas No. 20 Taun 2003 ngalebetkeun DT kana Sisdiknas
5. Perpu No. 55 Taun 2007 diantawis eusina nyaéta, “setiap anak usia sekolah wajib mendapatkan pendidikan agama yang sesuai dengan agamanya dan diajarkan oleh guru yang seagama”,
6. Perpu No. 55 Taun 2007, ngeunaan 3 cara ngayakeun DT, nyaéta:
1) Jalur Pendidikan Formal: DT Formal (Diniyah Negeri) 7 Pelajaran, pembelajaran dilaksanakeun énjing-énjing sapertos sakola SD/SMP/SMA, santri-na henteu double, rangkap SD/SMP/SMA, Kénging dana BOS, ijazah setara SD/SMP/SMA (namung béntenna dina mata pelajaran). Diniyah Negeri teu acan tiasa wujud di Kab. Bandung
2) Jalur Pendidikan Non formal: Aya 2 cara; nyaéta satuan pendidikan sareng kelompok belajar. Anu dilaksanakeun ku Kab. Bandung nyaéta satuan pendidikan, anapon upanten kelompok belajar badé maksad daftar ka Kemenag RI, mangka peryogi dirobih janten satuan pendidikan
7. Aya 7 rukun sakola (dumasar Peraturan Pamaréntah):
1) Guru
2) Murid
3) Ruangan/sarana
4) Kagiatan evaluasi (harian, tengah semester, semester kalih taunan)
5) Kurikulum
6) Dewan Sekolah
7) Administrasi lengkep (Absensi, Daftar Nilai, RPP, Silabus, sareng sajabina)
8. Perda No. 27 Taun 2008 ngeunaan Wajib Belajar DT, diantawis eusina nyaéta:
1) Setiap anak usia sekolah di Kab. Bandung wajib mengikuti pendidikan DT
2) Penyelenggaraan pendidikan DT diselenggarakan oleh Pemerintah Pusat (Diniyah Negeri), Pemerintah Daerah, dan Masyarakat
3) Di Kab. Bandung, DT berbentuk Satuan Pendidikan
9. Taun 2004, jumlah DT di Kab. Bandung aya 720 DT
10. Taun 2011, jumlah DT di Kab. Bandung nambihan janten 1760 DT. Jumlah DT kasebat kaétang kirang pisan upami dibandingkeun jumlah penduduk Kab. Bandung anu langkung ti opat juta jiwa
11. Peraturan Bupati No. 7 Tahun 2008, diantawis eusina nyaéta:
1) Setiap anak SD/MI (wajib DT Awaliyah), SMP/MTS (wajib DT Wustha), SMA (Wajib DT Ulya)
2) Setiap anak usia sekolah yang mau melanjutkan pendidikan formal ke jenjang yang lebih tinggi wajib melampirkan Ijazah DT (sesuai level), ketentuan ini berlaku 4 tahun setelah diundangkan (yaitu tahun 2011). “Upami taun ayeuna (2011) aya santri DTA anu henteu kabujeng ngiringan ujian, tiasa ngadamel Surat Keterangan Mengaji anu ditawis ku Kepala Sekolah kalih Ketua FKDT Kecamatan Pangalengan.” Tandes Drs. H. A. Wahid SY, M. Ag.
3) Pemerintah Pusat dan Pemerintah Daerah wajib memberikan bantuan kesejahteraan kepada guru-guru Diniyah Takmiliyah
12. Taun 2011, anggaran dana fungsional guru Diniyah Takmiliyah sa-Kab. Bandung saageung 5 milyar
13. Aya 11.830 guru Diniyah Takmiliyah di Kab. Bandung, anapon anu kadata aya - + 8.000 guru DT anu baris nampi dana fungsional
14. Amanat Bupati (H. Obar Sobarna, S.Ip): “Yang lulus DT harus bisa mengaji, kalau tidak bisa, Kepala DT panggil ke sekolah formal bersangkutan.”
15. Ujian DTA Tahun Pelajaran 2010/2011 dilaksanakeun ping 25-27 April 2011, pendaftaran parantos ditutup
16. Aya 14.382 santri di Kab. Bandung anu ngiring ujian DTA Th. Pelajaran 2010/2011
17. FKDT Prov. Jabar ngajantenkeun DTA janten 6 taun, 2 taun anu ngawitan kanggo satingkat kelas 1 & 2 SD disebat DT I’dadiyah (Persiapan kanggo lebet ka DTA)
Salasa, ping 13 Juli 2010 nu tos kalangkung, MDU Urwatul Wutsqa diresmikeun janten PPI 224 Urwatul Wutsqa Loscimaung Satuan Pendidikan Diniyyah Ula. Kanggo naon? Pikeun negeskeun kurikulum naon anu badé dianggo dina ngawulang barudak.
Taun 2011, PPI 224 ngajengkeun registrasi ka Kemenag RI saatos terdaftar di Depag RI taun 2005. Naha? Léngkah ieu mangrupikeun Min Siyasah at-Tarbiyyah fî Ma’had al-Ittihâd al-Islâmiy 224, diantawis siasat dina merjuangkeun pendidikan di PPI 224. Sanés sangkan kénging dana fungsional téa, ogé sanés kabita-kabita teuing ku ijazah-na namung ieu kaputusan téh ninggal kana kaayaan lingkungan di wewengkon kampung Loscimaung anu kedah rada tiasa ngigelanana dina perkara pendidikan. Tangtosna ieu kaputusan téh ngalangkungan izin ti Bidgar Pendidikan PC Persis Pangalengan nalika harita.
Ikhwan fillah! Tangtosna unggal PJ Persis di PC Persis Pangalengan ngagaduhan kaayaan masyarakat kalih siyasah Pimpinan Jama’ah séwang-séwangan, mangka ngalangkungan ieu seratan abdi sadaya Asatidz PPI 224 umajak ka Ketua PC Persis Pangalengan, Bidgar Pendidikan PC Persis Pangalengan kalih ka sakumna warga Jam’iyyah Persis Pangalengan kanggo nangtoskeun sikep anu tandes mayunan program pamaréntah ngeunaan DT. Tangtosna, urang sadaya kedah merhatoskeun aturan jam’iyyah anu urang parantos dibai’at siap ta’at kana éta aturan.Taqdir Allah Ta’ala urang sadaya hirup di Indonesia, mugia urang sadaya tiasa netepkeun siyasah tarbiyyah pikeun nanjeurna Qur’an Sunnah ngalangkungan lembaga pendidikan anu nyiapkeun generasi tafaqquh fid-dien. Aamiin.
Diposting oleh hanafi anshory di 00.35
Langganan: Posting Komentar (Atom)


c: text/html

text:
Ku : MAMAT SASMITA Bagian ka 1 2 3 4
RUPA RAGAM HIAS
WANDA TULIS atawa BATIK
1. Pupunjengan.
Geus ilahar
di urang Sunda mah dina niru-niru hiji barang sok ngabalikan engang mimiti
(reduplikasi) misalna momobilan (kecap asalna mobil) hartina niru mobil,
kukudaan (kuda) hartina niru kuda. Pupunjengan, mun nurutkeun cara reduplikasi
engang, meureun
pupunjengan téh kecap awalna punjeng, hanjakalna hartina punjeng teu
kapanggih dina kamus basa Sunda kiwari, dina kamus Jawa Kuno Zoetmulder gé ukur maké tanda bintang, teu kapanggih hartina. Kumaha lamun
maké
pamanggih Coolsma (1985;61) yén
dina basa Sunda aya nu sok ditambah ku jalan dipatukeurkeun dina konsonan
diantarana j jeung ny. Mun kitu tina punjeng jadi punyeng, hanjakal
deui baé kecap
punyeng teu kapanggih, aya gé
unyeng dina kamus basa Sunda Hardjadibrata (2003) nu hartina muih (bandingkeun
jeung kecap puyeng). Kecap unyeng, kalan-kalan jadi unyeng-unyeng (basa
wewengkon, asana di Tasikmalaya atawa di Ciamis, hampura bisi salah) nu hartina
kukulinciran atawa kulincir (bandingkeun jeung kecap kolecer). Dina kamus
Bausastra Jawa-Indonesia (Prawiroatmojo 1981), unyeng-unyeng téh hartina pusar (bujal). Cek Soegeng Toekio M
(1987;49) aya rupa ragam hias nu disebut bubujalan, nu nyokot tina basa Sunda,
bujal (tingali gambarna).
Atawa, punjeng téh sarua jeung puyeng, ana kitu pupunjengan teh sarua
jeung pupunyengan atawa pupuyengan, mun digambarkeun mah bisa jadi sarua jeung
nu digambarkeun ku Soegeng Toekio M.
2. Hihinggulan
Kecap
asalna tina hinggul, dina naskah Sunda kuna Bujangga Manik baris ka 112, di
dieu dicutat ti baris ka 111 nepi ka baris 112 “Tihang layar kayu laka, hurung beunangna ngahi(ng)gul.” Kecap
ngahinggul ku J.Noorduyn-A.Teeuw (2009;281) ditarjamahkeun jadi dicét beureum. Tuluy dina kaca 362 aya penjelasan
ngahinggul atawa ngahigul téh
hartina luak-léok.
Noorduyn-A.Teeuw
gé nitah ngabandingkeun jeung
kecap igul, angigul dina basa Jawa Kuna, dina kamus Jawa Kuna Zoetmulder (2011),
igul, angigul téh
hartina méngkol
(luncat, ngojay) ka ditu ka dieu.
Cék J.Noorduyn-A.Teeuw, luak-léok atawa méngkol ka ditu ka dieu téh sabenerna ngagambarkeun lauk nu hayang kabur
(bandingkeun jeung kecap igel, iigelan atawa igel-igelan atawa ugal-igel) .
Bisa kagambar kumaha luak-léokna
buntut lauk atawa cécépét
lauk, nu keur di jero cai nu hayang
kabur pédah
kahalangan. Dina kecap hihinggulan nu aya dina SSK asa leuwih merenah yén éta
téh gambar atawa ragam hias
luak-léokna
buntut lauk tibatan ngan ukur warna beureum.
Rarasaan
ku ieu katerangan gé
rupana hihinggulan téh
geus bisa kapanggih.
3. Kekembangan
Hartina
kekembangan mah saréréa gé
tangtu geus apal, nyaéta
sarupaning kembang, ngan nu jadi pertanyaan kembang naon nu harita jadi gambar
utama ragam hias jaman harita. Keur babandingan mah di luhur geus dibéréndélkeun rupa-rupa kekembangan dina batik nu kungsi
ditulis ku J.E.Jasper. Ongkoh deuih dina SSK ge apan ditulis kembang taraté.
4. Alas-alasan
Alas dina basa Sunda kiwai hartina
sapiring sangu katut deungeunna keur saurangeun, tapi bisa baé hartina leuweung saperti dina kekecapan kebon alas
nyaéta
mangrupa kekebonan dina papanggungan diteundeun di buruan nu dihias siga
leuweung. Kebon alas biasana sok aya dina kariaan nurunkeun orok atawa
nyunatan.
Kecap
alas gé
kapanggih dina Bujangga Manik siga alas Jawa, alas Demak jeung nu séjénna,
alas di dinya leuwih deukeut kana harti wewengkon. Rarasaan nu dimaksud
alas-alasan dina SSK gé
pamohalan mun gambar rupa sapiring sangu katut deungeunna mah, tapi alas di
dinya mah hartina leuweung, ana kitu alas-alasan téh gambar atawa rupa nu niru-niru leuweung (bandingkeun
jeung motif batik alas-alasan ti Jawa).
5. Urang-urangan
Kecap
urang dina basa Sunda mindeng dihartikeun jelema. Urang Sunda hartina jelema ti
Sunda, harti séjén nyaéta
kuring atawa kuring saréréa. Ku ayana alesan éta Jamaludin Wiartakusumah (2009) nyebutkeun urang-urangan
téh jejelemaan atawa
niru-niru jelema.
Ari
Atik Sopandi dina Suciati (2008;245-246), nyebutkeun yén urang-urangan téh sarua jeung hurang-hurangan atawa huhurangan atawa
niru-niru hurang. Dina kamus Bausastra Jawa-Indonesia, kecap urang téh hartina hurang, ngan urang-urangan mah hartina manuk
nu disebut manuk urang-urangan, di Sunda mah sok disebut manuk hurang (halcyon
cyanoventris).
Motif
batik urang-urangan nepi ka kiwari masih aya utamana di Jawa nyaéta motif nu niru-niru hurang, ana kitu urang-urangan
nu dimaksud dina SSK teh leuwih loyog mun dianggap motif huhurangan atawa
nitu-niru hurang.
6. Memetahan
Memetahan
kecap asalna tina metah, ngan hartina kecap metah teu kapanggih nu aya téh kecap meta hartina gajah ngamuk (Pusaka Sunda No.8
Pebruari 1923). Dina prakna nyalusur harti kecap, biasana kecap buhun, rajeun
sok ditambah atawa dikurangan aksarana, misalna kecap hihinggulan disalusurna
tina kecap igul.
Dina
kamus Sunda Danadibrata kecap meta téh hartina
ngamuk, gajah meta hartina gajah ngamuk. Dina kacapangan gé kecap meta salawasna sok dikantétkeun jeung gajah, tara dikantétkeun jeung sato
lain, kamungkinan kecap metah atawa meta teh memang hartina gajah (ngamuk).
Ku
kituna memetahan bisa disebut memetaan, sedengkeun meta hartina gajah ngamuk,
jadi bisa digambarkeun niru-niru gajah nu keur ngamuk, ngagambarkeun gajah
ngamuk gampangna mah tulaléna
keur ngacung ka luhur, atawa semu ngacung ka luhur, lain keur ngambay ka
handap.
7. Sisirangan
Dina
basa Sunda kiwari hartina sisirangan nyaéta pahili
pasanganana, contona maké
sapatu antara nu kénca
jeung nu katuhu teu sarua. Naha hartina sisirangan jaman bihari sarua jeung
hartina sisirangan jaman kiwari? Can aya katerangan nu bisa dijadikeun
cecekelan., ngan keur babandingan wé, di Banjarmasin Kalimantan aya ngaran kaén atawa batik sasirangan, cék kateranganana kecap sirang téh sarua jeung ngajalujur (lungsi atawa lusi), manjang
ka hareup (hareupeun nu ninun).
Pangna
nyokot babandingan jeung Banjarmasin téh pédah
kecap asalna sarua sirang, jeung ongkoh deuih dina basa Banjarmasin mah loba
kekecapan nu sarua jeung basa Sunda. Ngan sasirangan di Banjarmasin mah leuwih
condong kana tenun ikat, sedengkeun dina SSK mah diasupkeun kana tulis atawa
batik lain kana boéh
atawa kasang, najan kitu sasirangan di Banjarmasin gé kiwari mah geus loba nu mangrupa batik, keur
babandingan tingali gambarna batik sasirangan ti Banjarmasin.
8. Taruk hata
Kecap taruk hartina motongkeun ku kuku ramo
pupucukan nu uduh kénéh, hartina taruk gé sarua jeung metik. Taruk daun sampeu hartina daun
sampeu beunang naruk. Dina kamus Sunda Danadibrata, hata téh nyaéta
sabangsa areuy hoé,
aya gé nu
nyebut areuy hata (lygodium circinnatum sw), gedéna sagedé nyéré.
Hinisna
sok dipaké keur tula-tali, misalna keur nalian soko
boboko, atawa keur nalian wengku. Taruk hata hartina daun hata nu beunang naruk
atawa beunang metik, lantaran disebutna gé taruk hata atawa taruk daun hata, nya teu jeung
areuyna, cukup ngan daunna nu aya kénéh
tangkayna atawa mun rék
digambar aya alusna mun jeung areuyna. Tingali gambar areuy hata.
9. Kembang
taraté
Kembang taraté
(nelumbium nelumbo (L) Druce) mah saréréa
gé geus teu bireuk deui, méh aya di unggal tempat, jeung ngaranna gé teu robah ti bihari nepi ka kiwari tetep kembang
taraté.
WANDA BOÉH atawa KAÉN KASANG
1. Kembang
muncang
Kembang muncang, muncang nepi ka mangsa kiwari gé tetep disebut muncang. Muncang (aleurites moluccana
(L)) téh nyaéta ngaran tutuwuhan buahna sagedé indung suku, aya batokna nu kacida teuasna, buah
muncang aya nu eusina hiji disebut gendul, mun eusina dua disebut dampa,
sedengkeun nu eusina tilu disebut gindi. Kembang muncang disebut rinduy.
Tingali gambarna.
2. Gagang sénggang
Sénggang ngaran tutuwuhan. Rupa-rupa sénggang téh aya sénggang bodas (amaranthus hybridus,L), aya sénggang pucuk (amaranthus spinosus,L), aya sénggang monyet (amaratnthus blitum.L). Sénggang kalan-kalan disebut bayem atawa bayem leuweung,
dina gagangna sawaréh
aya nu cucukan. Gagang sénggang,
nya rupa sénggang
nu lengkep jeung gagangna. Tingali gambarna.
3. Seumat
sahurun
Seumat nyaéta barang seukeut jeung leutik tina awi atawa nyéré
(kira-kira sarua jeung tusuk gigi), panjangna kira-kira 4 atawa 5 cm, gunanna
keur mageuhan atawa niruk pincuk tina daun cau atawa daun naon baé. Diseumat hartina ditiruk ku seumat. Sahurun hartina
sagumpluk (loba). Ku kituna rupa hias seumat sahurun teh seumat nu numpuk loba
atawa dijéjér-jéjér.
4. Anyam cayut
Dina kamus basa Sunda Danadibrata
nyebutkeun kecap cayut hartina karung nu dijieun tina daun kiray atawa daun
kalapa atawa gebang, lamun dipaké wawadahan sok nambru teu matut. Sigana rupa hias
anyam cayut dina lawon (boeh) teh niru-niru rupa hias tina anyaman.
J.E.Jasper (1912b; 217) nyebutkeun
rupa-rupa ngaran pola anyaman ti Ciawi Tasikmalaya nu maké kecap cayut nyaéta : poléng cayut pinggir, poléng cayut item, poléng cayut beureum, poléng cayut tumoké, poléng
cayut campaka, poléng
cayut renyu, poléng
cayut samangka, poléng
cayut rakit putih. Sigana anyam cayut téh meh sarua jeung poléng. Tingali gambar pola anyaman poléng cayut ti Ciawi Tasikmalaya.
(Dimuat dina Majalah Basa Sunda Mangle No.2516, 26 Feb - 4 Maret 2015)

robotstxt: allowed

filter: keep


text:
Hasil Pencarian
Hasil pencarian untuk kata kunci jemplingna (1)
- TEMBANG SUNDA LARAS SOROG I
17 Oct 2002 - 4:22 am
Tembang Sunda nu kapungkur sok disebat Cianjuran, mangrupi kasenian klasik Sunda anu henteu luntur ku usum henteu laas ku jaman. Kawitna Tembang Sunda teh mung kalangenan para santana di kabupaten sareng lingkungan anu tinangtos bae, nanging ayeuna mah parantos prah di mana-mana. Pakempelan Tembang Sunda dugdeg, meh diunggal Kabupaten aya. Anu panganyarna nyaeta pakempelan tembang Sunda ARDACANDRA, di babancong Pendopo Kabupaten Bandung.


text:
18.5.06
Pejajaran
Nyambung deui ah, ayeuna mah Pajajaran vs. Pejajaran.
Sakumaha anu disebutkeun dina postingan kuring saméméhna, kecap Pajajaran nujul ka Pakuan Pajajaran, puseur Karajaan Sunda ti saprak dipingpin ku Jayadéwata (anu katelah Sri Baduga Maharaja). Pakuan Pajajaran atawa Pajajaran ieu kadang disebut salaku ngaran karajaan, padahal, sabenerna mah, ceuk ahli sajarah, éta mah ukur sebutan. Buktina, pikeun conto, Tomé Pirés, urang Portegis nu kungsi nyaba ka palabuan Sunda Kalapa (atawa "Kalapa" wungkul) abad ka-16, nyebutkeun yén Sunda-Kalapa téh salah sahiji palabuan karajaan Sunda, lain palabuan karajaan Pajajaran.
Ayeuna, mangga cobi sungsi maké Google kecap "pejajaran". Dina hasil panyungsian, urang bakal mendak loba pisan loka/situs nu nyebut Pajajaran (karajaan) salaku Pejajaran. Naha kaci kitu ngarobah ngaran modél kitu? Lain ukur batur nu kitu téh, dalah urang Sunda sorangan aya nu nulis kitu. Kacalétot ramo, sugan? Atawa alatan salah ucap, kusabab hésé nyebutkeunana? Ah, piraku. Pira gé "p a j a j a r a n", di mana héséna? Manasina "francois" anu kudu dibaca "fransoa" (heuheu...). Aya nu lucu malah mah, piraku "Universitas Pajajaran" bet ditulisna jadi "Universitas Pejajaran". Meureun bisa disaruakeun jeung "Universitas Airlangga" nu disebut jadi "Universitas Aérlangga", atawa "Universitas Indonésia" jadi "Universitas Éndonésia! Heuheu....
Pejajaran, luh!
Tah... ieu mah lain deui. Sababaraha kali kuring kungsi ngadéngé ti urang Betawi kecap "pejajaran", malah dina sinetron nu nyaritakeun urang Betawi gé kuring kungsi ngadéngé larapan sarupa kitu téh. Duka naon hartina, nu pasti mah konotasina téh goréng. Néhatip... Bisi ieu mah, mémang aya kecap "pejajaran" nu teu aya pakuat-pakait atawa patula-patalina jeung Pakuan Pajajaran, sugan ti antara nu maca aya nu bisa ngadadarkeun hartina? Atawa, nu dimaksud dina kontéks éta téh mémang asal-usulna mah tina Pakuan Pajajaran téa? Mun enya, naha bet bisa kitu, nya? Manawi aya nu bisa ngadongéngkeun jujutanana...
Ditulis ku Iskandar Adnan ping 18.5.06
Langganan: Posting Komentar (Atom)


text:
Hasil Pencarian
Hasil pencarian untuk kata kunci sabudeureun (8)
- Kampung Kuta Pantrang Nanggap Wayang
20 Feb 2006 - 2:34 am
Ku sabab bareto panganten awewe diiwat ku dalang wayang, atuh ti harita karuhun Kampung Kuta ragrag ucap, cadu di lembur nanggap wayang.
Kampung Kuta sacara administratif kaasup ka Desa Pasir angin, Kacamatan Tambaksari, Kabupaten Ciamis. Lemburna teu pati lega, kitu deui jumlah pendudukna. Kahirupan wargana tina tatanen jeung nyadap kawung. Nu ngatur kahirupan warga, keur kapentingan pamarentahan diatur ku RT, RW jeung Kepala Dusun, sedengkeun urusan adat dipupuhuan ku Kuncen jeung kepala adat.
- Ngaruat di Ciburuy ku Kaset Ketuk Tilu
20 Feb 2006 - 2:30 am
Mun tas aya nu cilaka di Situ Ciburuy kudu ngaruat bari nanggap ketuk tilu. Ngan ku sabab kasenian ketuk tilu kiwari geus langka, atuh ngaruat teh cukup nyetel kasetna we wungkul.
Sigana pikeun urang Sunda mah pada apal kana lagu "Bubuy Bulan" anu rumpakana : Bubuy bulan, bubuy bulan sangray bentang, panon poe, panon poe disasate, unggal bulan, unggal bulan abdi teang, unggal poe, unggal poe oge hade. Situ Ciburuy laukna hese dipancing.. jeung saterusna.
- Geus nepi kana UganaKu Dédé Kosasih
17 Aug 2005 - 10:27 am
Hiji peristiwa 'monuméntal' geus diguratkeun ku mangsi emas dina leunjeuran sajarah bangsa Indonésia, nyaéta ku lumangsungna pilprés kalayan suksés, aman, langsung tur démokratis. Hasilna, pada-pada kasaksén yén SB. Yudhoyono resmi jadi papayung agung bangsa Indonésia 2004-2009, sabada nyangking mandat rayat dina Pilprés II dina tgl 20 Séptémber 2004. Nya ieu meureun geus nepi kana ugana téh. Mungguh cék Bah Usin téa mah geus jadi guratan nasib jeung takdir hiji mahluk luyu jeung tutulisan ti Loh Mahpudna.
Geus nepi kana ugana. Ieu ungkara téh bet jadi ngahudang tineung. Jol ras baé inget kana kapercayaan kolot urang baheula, ngeunaan uga. Ari uga dina konsépsi masarakat Sunda raket patalina jeung sistim kapercayaan minangka tujuman (ramalan) parakaruhun baheula utamana kana parobahan sosial politik nagara nu bakal datang. Sakumaha nu kaunggel dina: uga Bandung, uga Galunggung, uga Banten jeung uga Kawasén. Upamana, cék uga Galunggung, cenah: Sunda bakal nanjung mun pulung geus turun ti Galunggung.
- Sarsilah Ngaran Patempatan Di Tatar SundaÉséy Dédé Kosasih
17 Aug 2005 - 10:22 am
Oléh-oléh Priangan dilingkung gunung
Majalaya, Soréang, Banjaran Bandung...
Sempalan lagu "Borondong Garing" di luhur téh ngandung déskripsi sawatara ngaran tempat nu aya di Tatar Sunda. Demi nataan ngaran-ngaran tempat téh ilaharna sok disebut toponimi. Nurutkeun kajian folklore, toponimi téh bagian tina élmu onomastika (onomastics), anu ulikanana ngawengku di antarana baé: méré ngaran jalan, ngaran atawa jujuluk jalma, ngaran kadaharan, ngaran bubuahan kaasup asal-usul (legénda) ngaran hiji tempat dumasar kana 'sajarah' ngajanggélékna.
- Saung Angklung Mang Udjo; Jadi Kampung Sunda
6 Jul 2004 - 3:03 am
Geus teu anéh pikeun urang Padasuka mah, upama aya turis asing ngadongdon wewengkonna. Ti taun 1970-an, geus réa wisatawan nu ngulampreng ka ieu patempatan. Rék naon cenah éta turis bet jul-jol ka Padasuka?, jauh dijugjug, anggang di téang, kataji ku garapan seni Saung Angklung Mang Udjo, nu perenahna di jalan Padasuka no 118 Bandung
Nurutkeun panintén kapariwisataan, karéréan wisatawan nu datang, ka Bandung atawa ka Jawa Barat, tujuan utamana téh ka saung Mang Udjo. Malah nurutkeun béja mah, ngadongdon ka tempat liana mah ngan ukur sasampiran. Pang kitu téh kawasna nepi ka kiwari nu pangkajojona téh Saung Mang Udjo.


text:
Jaman baheula sasatoan teh barisa ngomong kawas jelema biasa. Sakabeh sasatoan hirupna teh sauyunan jeung tara mumusuhan. Ari anu dianggap mush ku sasatoan teh ngan hiji, nyaeta paninggaran.
Hiji poe si kuda Sebra jeung si Lutung keur ngalobrol.
“Tung jigana mah ngan bulu urang bae anu teu rupa-rupa warnana teh, nya?” ceuk si kuda Sebra
“Enya nya, nga urang bae nu goreng bulu teh. Tenjo tuh si Merah mah, buluna mani rupa-rupa, “ tembal si Lutung.
“Tung, kumaha lamun bulu urang teh urang pulas bae ambeh rupa-rupa kawas batur!” ceuk si kuda Sebra.
“Hayu bae, ayeuna urang menta cetna heula ka patani, sugan bae bogaeun keneh, sesa eta patani ngecet saungna” tembal si Lutung.
Bral bae si Sebra jeung si Lutung arindit ka imahna patani, rek menta cek. Kabeneran di imah patani aya keneh cet, tapi kari cet hideung.
“bae lah cek hideung oge” ceuk si Sebra, nya dibikeun bae cet teh ku patani ka Si Sebra jeung si Lutung.
Kacaritakeun si Sebra jeung si Lutung sasadian rek mulas bulu maranehna.
“urang heula ah nu dipulasna” ceuk si Sebra, “Sok bae lah” tembal si Lutung bari prak mulas bulu si Sebra. Ari Warnana teh geus disatujuan ku duanana oge, nyaeta warna belang. Ku sabab bulu si sebra mah bodas, nya warna buluna teh jadi hideung bodas, mani alus katenjona oge.
Sanggeus bulu si Sebra kabeh dipulasna, nya ayeuna bagean si Sebra mulas bulu si Lutung. Ku sabab cetna di handap, nya ku si Sebra teh rek dikatempat nu rada luhur, kakara ge cet teh rek dikaluhurkeun, na ari jeletit teh suku si Sebra digegel sireum. Bakat ku kaget, nepi ka cet teh ragrag ngabanjur si Lutung nu keur diuk handepan si Sebra. Nya atuh bulu si Lutung jadi hideung saawak-awak. Tah ti harita lutung teh warna hideung.


text:
Tepang saba’da teu patanya.
“Nyi, hapunten aa, nya? Najan aa teu tiasa ngadamel rumpaka basa nu ngalagena sapertos pujangga, namung Aa jangji seja mo lanca-linci ka lain ati sumawona ka lain pribadi.” Bari neuteup seukeut socana nu bareubeu.
“Sami abdi gé A, rumaos dulang tinandé, tuna katiasa. Mung ukur badé babaktos sapinuh ati baé, supados Aa bagja dina pirang-pirang kaayaan rasa.” Réma pataréma, mingkin pageuh. Haneutna nyaliara ka saban lulurung kalbu. Silihléahkeun, silihlubarkeun pirang-pirang bangbaluh.
“Katampi, Nyi. Sayaktosna pami papada urang sampurna, tangtos mo silihpikabutuh sapertos ayeuna.” Panangan nyangkéh taktakna, laju neruskeun lalampahan kahirupan anyar. Silihtuyun diantara taringgulna tetengger mangsa katukang di Astana Pieunteungeun.


text:
Di dieu Anjeun baris manggihan informasi ngeunaan jasa sarta bantuan anu disadiakeun dina Holm.
Info darurat – Defibrillators lokal di Holm
Kuring Anundgård defibrillator a (defibrillator) diposisikan pikeun rescuing ditewak cardiac saméméh hiji ambulands ngahontal éta. Haté starter Disalin dina kaayaan darurat of Olle Frisk (emper ka) alt. via telepon. Dina Holm oge try mimiti tinggal di Swedia sukarelawan anu alerted langsung ku SOS dina kacilakaan. Ngalenyepan ditewak cardiac tur pitulung di emergencies di Holm, holmbygden.se/akut.
hubungan: Olle Frisk 0730-484 511, 0692-30123.
…
Anund Manor Sakola
Di dieu, siswana ti preschool ka kelas kagenep. sakola nawarkeun lingkungan sepi tur stress bébas dimana sakabeh siswa kasampak. rekreasi outdoor anu fokus dina sakola urang.
website: anundgardsskola.sundsvall.se
Karta: lokasi sakola urang jeung DAS
hubungan: staffroom – 0692-300 62,
Rektor Roy Resare 060- 658 33 01, 073-275 29 83 roy.resare@sundsvall.se (pangajaran f.n. dipindahkeun ka Liden)
…
Anund Ladang Preschool
Preschool diwangun ku grup sibling barudak ti 1 – 5 taun. Preschool gawé bareng kasadaran basa, Karya lingkungan sarta maénkeun lärområden sakumaha pentingna. pangajaran outdoor kami nu mere kasempetan pikeun nyobaan kagiatan béda di lingkungan lokal barudak.
website: sundsvall.se/anundgardsforskola
hubungan: preschool – 0692-301 54,
Diréktur Preschool Peder Söderman 060-658 32 80, peder.soderman@skola.sundsvall.se
…
bookmobile nu
Salaku perpustakaan publik rolling do péngkolan bookmobile sabudeureun Holmsjön kalawan titik di ditu di dieu di desa. Di dieu Anjeun baris manggihan, antara séjén. jadwal, kasempetan keur titik tambahan sarta lamun hayang nginjeum buku husus. Baca leuwih.
hubungan:
070-660 42 32, bokbussen@sundsvall.se
.
broadband
Society proyék serat Holm pikeun ngembangkeun broadband tetep dina urutan narik serat sapanjang Holmsjön sarta kalayan cabang di desa sakurilingna. Kusabab urut oge kabel serat optik routed ngaliwatan Anundgård-Östbyn. Salian aya anu pluralitas solusi mobile. Baca leuwih.
.
Kongrés suluh
130123: fungsi ur. HBU berpungsi pikeun ngajawab suplai suluh di kampung.
150120: Baca leuwih dieu ngeunaan rencana SPBU anyar.
Di toko sabalikna garéja di Holm mangrupakeun pompa bahan bakar sareng mesin vending. pompa ngabogaan béngsin 95-octane sarta solar. toko anu ayeuna ditutup jeung diobral p.g.a. relocating kapamilikan.
Inpo leuwih ngeunaan diobral dieu.
…
beus
garis 28 beroperasi jarak poean Holm-Sundsvall. Inpo ngeunaan jasa beus na timetables bakal manggihan di dieu.
hubungan:
Träpatronen Angkutan & piknik 0692-304 00.
Länstrafiken – dintur.se.
…
Pitulung betah
Dina Holm nyadiakeun ladenan sosial dina munisipalitas di Sundsvall formulir béda asal pitulung pikeun maranéhanana anu manula atanapi gaduh cacad a. Sagalana ti ngarobah curtains mun meunang hemlevererad dahareun atawa meunang pitulung kalawan showering di imah. Baca leuwih dieu.
…
garéja jeung paroki Holm urang
garéja Holm urang milik Härnösands diocese tur lokasina i Anundgård. gareja ieu diwangun 1903-1904. Paling dipikaresep Holm kaopat garéja paroki. hubungan: 060-910 09
Baca leuwih seueur tentang Holm urang Garéja na Holm paroki.
…
Holms Kembang Dana
Pikeun Dana Kembang Holm urang tiasa masihan hibah sarta sumbangan nu dikirimkeun ka tungtungna Holm paroki. Baca leuwih dieu.
hubungan:
Ing-Marie Nordberg Wikholm 076-767 41 29,
alt. 0692-300 39
…
kalungguhan- sarta lantbrevbärarservice
Mailboxes di Kab Holm. Meunang bungkusan anjeun dikirimkeun home haratis sareng mayar tagihan kana lantbreväraren. Kirim surélék imah hurup ku kantong dina kotak surat anjeun.
hubungan: layanan palanggan pos 020-23 22 21,
Pos Ombudsman ICA Liden 0692-100 26.
Baca leuwih dieu.
.
Manajemén runtah
Di dieu anjeun bisa maca paling runtah gede pisan, runtah picilakaeun, kempelan logam klub olah raga jeung loba hal lianna nu patali jeung sanitasi di Holm, baca leuwih.
dina jempol (peta / arah), 15km / 20min
kaléreun Holm oge:
toko ubar – 0771-405 405.
puseur Kaséhatan – 0692-439 20 (sangakan.: Tel. 1177).
mangsa pangsiun – 0692-103 04.
bank – 0692-60960.
nagara toko – 0692-10026. Ogé wawakil:
– Systembolaget. Urutan ku telepon.: 0692-100 26. Leveransschema jeung campuran.
– Posten – sokongan: 020-23 22 21, asihan Nacksta Surat (paketlev.): 010-436 63 29
Workshop jeung bensin stasiun – 0692-10016. Ogé wawakil:
– Kaulinan Swedia – sokongan: 0770-11 11 11.
(ATG-agén nu pangdeukeutna ka dina jalan ka Sundsvall di kios Kovland (Karta))
Klik dina tumbu atawa gambar di luhur kanggo inpo.


text:
Kabupatén Bondowoso
Kabupatén Bondowoso nyaéta hiji kabupatén di Propinsi Jawa Wétan, Indonésia. Ibukotana nyaéta Bondowoso. Kabupatén ieu wawatesan jeung Kabupatén Situbondo di kalér, Kabupatén Banyuwangi di wétan, Kabupatén Jember di kidul, sarta Kabupatén Probolinggo di kulon. Ibukota kabupatén Bondowoso aya di pasimpangan jalur ti Besuki jeung Situbondo nu ka Jemberkeun.
Geografi[édit | édit sumber]
Kabupatén Bondowoso bisa dibagi jadi tilu wewengkon: Wewengkon kulon mangrupa pegunungan (bagian ti Pegunungan Iyang), bagian tengah mangrupa dataran luhur sarta bergelombang, bagian wétan mangrupa pagunungan (bagian tina Dataran Luhur Ijen). Bondowoso mangrupa hiji-hijina kabupatén di wewengkon Tapal Kuda anu henteu mibanda gurat basisir.
Babagian administratif[édit | édit sumber]
Kabupatén Bondowoso diwangun ku 20 kacamatan, anu dibagi deui jadi 185 désa sarta 10 kalurahan. Puseur pamaréntahan di Kacamatan Bondowoso.
Nu nyicingan[édit | édit sumber]
Suku Jawa sarta Suku Madura nyaéta suku mayoritas anu cukup dominan di Bondowoso. lolobana nu nyicingan boga pakasaban agraris.
Paekonomian[édit | édit sumber]
Tatanén sarta perkebunan nyaéta sektor perekonomian pangpentingna kabupatén ieu. Bondowoso mibanda pabrik gula di Prajekan. Industri karajinan kuningan perenahna di Désa Jurang Sapi, Wonosari.
Pariwisata[édit | édit sumber]
Objek wisata andelan Bondowoso nyaéta Agrowisata Kawah Ijen anu perenahna 70 km arah tenggara dayeuh Bondowoso. Sajaba ti midangkeun pesona kawah, réa obyek wisata séjén di sakurilingna, di antarana Curug Kawah Wurung sarta Pemandian Damar Wulan.
Kadaharan has[édit | édit sumber]
Kadaharan has Bondowoso nyaéta peuyeum amis Bondowoso, anu umumna diwadahan bèsèk (anyaman tina awi nu ngawangun kotak).


text:
Faktor Bayes
Dina statistik, pamakéan faktor Bayes nyaéta hiji alternatif Bayesian dina tés hipotésa statistik klasik.
Ditangtukeun model pamilihan masalah nu kudu dipilih antara dua modél M1 jeung M2, dumasar kana vektor data x. Faktor Bayes K ditangtukeun ku rumus
Hal ieu siga hiji tes babandingan-likelihood. Sacara ilahar, modél M1 jeung M2 bakal dijadikeun parameter ku parameter vektor jeung ; mangka K bakal ditangtukeun ku rumus
Nilai K > 1 hartina data nembongkeun yén M1 leuwih deukeut tinimbang M2 sarta sabalikna. Harold Jeffreys méré skala keur ngajentrekeun K:
Loba ahli statistik Bayes nu ngagunakeun faktor Bayes salaku bagéan dina nangtukeun pilihan, aya ogé nu ngahijikeunna dina ngira-ngira prior probability unggal modél sarta ngahijikeun loss function keur nyieun pilihan nu salah.
Conto[édit | édit sumber]
Anggap urang mibanda hiji variabel acak nu bakal nembongkeun hasil atawa gagal. Nu dipikahayang nyieun hiji modél M1 nu kamungkinan hasilna nyaéta q=1/2, sarta modél séjén M2 nu mana q bener-bener teu dipikanyaho sarta nyokot prior distribution keur q nu mangrupa sebaran seragam dina [0,1]. Conto nu dicokot nyaéta 200, sarta manggihkeun 115 hasil tur 85 gagal. Likelihood-na nyaéta
Mangka
tapi
Babandingannya nyaéta 1.197..., nu mana "sedeng" lamun éta titik nujul kana M1.
Hal ieu teu sarua siga dina uji babandingan likelihood, nu mana bakal kapanggih estimasi maximum likelihood keur q, nyaéta 115/200=0.575, sarta tina éta nilai mangka babandinganna nyaéta 0.1045..., tur pasti nujul ka M2. Uji hipotesa frequentist bakal ngahasilkan hasil nu leuwih dramatis, anggap yén M1 bakal ditolak lamun tingkat kapercayaan 5%, saprak kamungkinan keur meunangkeun 115 hasil atau leuwih tina 200 sample lamun q=1/2 is 0.0200..., sarta dina dua-buntut bakal digambarkeun nu leuwih ekstrim tinimbang 115 nyaéta 0.0400... Perlu dicatet yén 115 leuwih ti simpangan baku jauh ti 100.
M2 nyaéta modél nu leuwih kompleks tinimbang M1 sabab mibanda paraméter bébas nu ngameunangkeun kana modél éta data leuwih raket. Kamampun faktor Bayes dipaké keur ngitung alesan kunaon sababna Bayesian inference geus dipaké geus nuluykeun téori kaputusan jeung kailaharan tina Occam's razor, ngurangan Type I error.


text:
Bison
Bison nyaéta sato anu kaasup kana mamalia anu mibanda kuku panceg atawa genap. Manéhna mangrupa genus Bison tina sabagian kulawarga Bovinae jeung kulawarga Bovidae. Bison cicing di bagian kalér bumi. Bison Amerika cicingna di Amérika kalér. Hirupna nepika umur 20 taun. Dina waktu dilahirkeun teu bogaeun tanduk.
Bison salah sahiji sato panggedéna di darat anu ayana ngan wungkul di Amérika jeung Éropa. Di Amérika, bison biasana netep di landeuh susukan jeung dataran jujukutan atawa tegalan sarta daérah anu loba rungkun tutuwuhan sabab kadaharanna jujukutan jeung tutuwuhan anu ngarungkun.
Sedengkeun bison Éropa lolobana hirup di leuweung anu teu pati kékép ku tutuwuhan. ogé di dataran anu loba rungkun tutuwuhan. Bison nyaéta salah sahiji sato mamalia mibanda tanduk hirupna ngumpul jeung padabaturna, sanajan henteu jiga sato anu séjénna, kumpulan jalu papisah jeung bison bikang. Papangihna engké lamun geus datang usum kawin.
Dina taun 1800-an bison Amérika ditétélakeun tumpur kahirupana, ku sabab jumlahna kacida ngurangan alatan diboro ku manusa katambah kaséréd tempat hirupna alatan pangwangunan. Antukna sababara urang peternak mitembeyan ngingu bison sangkan baranahan anu hasilna nepi ka kiwari jumlah bison bisa kaluar tina katumpuran sanajan kitu ogé aya sabaraha rupa bison teu kapuluk nepikeun ka tumpurna.
Pola Pindah Tempat atawa migrasi[édit | édit sumber]
Jaman baheula, bison Amérika (Bison bison) pindah tempat atawa migrasi aya usumna jalana ngaliwatan Great Plains. Sakumpulan bison lobana nepika 4.000.000 mangsana usum ngarangrangan daun maranéhna pindah ti kalér ka kidul. Tuluy baralik deui dina wanci usum hujan di mana keur meujeuhna héjo lémbok ku jujukutan. Lalampahan ieu Bison nguriling nyingkahan usum tiris atawa salju kurang leuwih 320-640 kilométer (200 nepika 400 mil) nepi ka dtang wanci usum panas.


text:
DAFTAR PESERTA
1. Brandon Suryana KU 10 Pa asal Karawang
2. Dyah Nur Iftitah KU 16 PI asal Bandung
3. M.Rafi Imanudin KU 14 Pa asal Bandung
4. M. Kiky Anugrah KU 10 Pa asal Bandung
5. Ni Made Nindya KU 16 Pi asal Bogor
6. Gilang Raditya KU 14 Pa asal Bandung
7. Arhinsa Rivandi Aziz KU 14 Pa asal Bandung
8. M. Rifqi Rahadian KU 14 Pa asal Bandung KTA4039
9. Alexander Petra KU 14 Pa asal Bandung
10. Ruth Deborah KU 12 Pi asal Bandung
11. Putri Yasmina KU 12 Pi asal Tangerang
12. ShabiraSalma Zain KU 10 Pi asal Tangerang
13. Alloysius Yoel Tarigan KU 12 Pa asal Bandung
14. M. Rio Rudiansyah KU 10 Pa asal Garut
15. Jennifer Budiman KU 12 Pi asal Bandung
16. Joleta Budiman KU 16 Pi asal Bandung
17 Natalia Adinda Putri KU 12 Pi asal Bandung KTA 3352.11
18. Nabilah Syifasari Zahra KU 12 Pi asal klub Core Tennis Academic Bandung
19. Azmy Muhammad Arifin KU 12 Pa asal Garut
20. Rifky Sukma Ramadhan KU 10 Pa asal Klub JITA, Bogor
21. V. Diaz Wibawa KU 16 Pa asal DKI
22. Janice Theodora KU 12 Pi asal Bandung KTA 3165
23. Jacqueline Olivia KU 16 Pi asal Bandung KTA 3164
24. Panji Untung Setiawan KU 16 Pa asal Klub BNI, NTB
25. Zulfikar Nugraha KU 10 Pa asal Tasikmalaya
26. Dhonan Ghaji Rahman KU 12 Pa asal Tasikmalaya
27. Abdul Latif Nugraha KU 14 Pa asal Tasikmalaya
28. Mohamad Iqbal KU 14 Pa asal Tasikmalaya
29. Rizal Muzaqir KU 12 Pa asal Bandung
30. Fadhly Nur Aziz KU 16 Pa asal Bandung
31. Andro Dewantara KU 16 Pa asal Tegal
32. Putri Sanjungan Insani KU 14 Pi asal Gresik
33. M. Fauzie Alyani A KU 14 Pa asal Klub FIKS Bandung
34. M.Kasyfie Alyani A KU 10 Pa asal Klub FIKS Bandung
35. Bagus Kurniawan KU 10 Pa asal Bandung
36. Anindya Satria W KU 14 Pa asal Tangerang Selatan
37. M. Aji Massaid KU 14 Pa asal Bandung
38. Kenneth Johanes KU 10 Pa asal Bandung
39. Kamila Abriana KU 16 Pi asal Bandung
40. Kamili Abriani KU 16 Pi asal Bandung
41.Joshua Giovani Tatuh KU 14 Pa asal Manado
42. Ivan Dwi Hascaryo Ardynugraha KU 14 Pa asal Semarang
43. Moh Naseem Athalla KU 12 Pa asal DKI
44. Fahira Ainun Nisa KU 16 Pi asal Bandung
45. Fahrezi BF Maksudi KU 10 Pa asal Bandung
46. Patricia Tianaputri KU 12 Pi asal Bandung
47. Gabriela Tantriana KU 10 Pi asal Bandung
48. Najdah PR KU 16 Pi asal Bandung
49. Samuel Daud Gunawan KU 12 Pa asal Bandung
50. Hugo Wai KU 10 Pa asal DKI
51. Ibnu Nurmadi KU 16 Pa asal Bandung
52. M. Raihan M Firdaus KU 12 Pa asal Bandung
53. Vitto Alexander KU 10 Pa asal DKI
54. Farra Avero KU 10 Pa asal Bandung
55. Abrar Orijal KU 12 Pa asal Bandung
56. Karan Srivastavan KU 14 Pa asal Bandung
57. Rohan Srivastavan KU 12 Pa asal Bandung
58. Fikri Luthfi KU 12 Pa asal Karawang
59. Viqri Andriansyah KU 14 Pa asal Karawang
60. Atikah Pemurah KU 12 Pi asal Karawang
61. Ahmad Akmal Fadhilah Akmal KU 10 Pa asal Karawang
62. Danendra Mahardika KU 12 Pa asal Karawang
63. Sulthon Arifsyah KU 14 Pa asal Bekasi
64. Panglima Yudha Prabowo KU 12 Pa asal Karawang
65. Nabila Putri Naomiva KU 14 Pi asal Bogor
66. Sanil Andhare KU 16 asal Karawang
67. Samvid C Andhare KU 10 Pa asal Karawang
68. Jeanette Angela Hartono KU 10 Pi asal Bandung KTA 3973/12
69. Pranay (Jammy) Sood KU 16 Pa asal Jakarta
70. Odeda Arazza KU 14 Pa asal Tangerang Selatan
71. Aina Kiani Lysande KU 10 Pi asal Bogor
72. Putri Amirah KU 12 Pi asal Bogor
73. Rahadian Rukmana KU 12 Pa asal Bogor
74. Haekal Maulana Alif KU 14 Pa asal Tangerang
75. Samantha JK Nanere KU 14 Pi asal Bandung
76. M. Sultan Audry KU 16 Pa asal Bandung
77. Amarif Abimanyu KU 14 Pa asal DKI KTA 3607/11
78. Gita Maharsi Kusumawardhani KU 10 Pi asal DKI
79. Prayoga P KU 10 Pa asal Bogor
80. Alvin William KU 10 Pa asal Bandung KTA 4301
81. Ethan William KU 10 Pa asal Bandung KTA 4302
82. Eduardus Martin KU 16 Pa asal Bandung
83. Glory Gabrielle Surya KU10 Pi asal Bandung KTA 4299/12
84. Joel William Ivander KU 16 Pa asal Bandung
85. Raden Julian Rizky Pratama KU 16 Pa asal Bekasi
86. M. Faikar Rafi KU 10 Pa ( 7 Jul 05) asal Klub FIKS Bandung
87. Rafidhiya Mohammad KU 16 Pa asal Lahat
88. Rachmad Hidayat KU 16 Pa asal Palangka Raya
89. Tegar Ramadhan KU 10 Pa asal Bogor
90. Mashur Naufal KU 16 Pa asal Makassar
91. Indra Nur Cahyadi KU 16 Pa asal Mamuju SULBAR
BATAL/,MENGUNDURKAN DIRI
1. Sukma Wijaya P KU 14 Pa asal Tasikmalaya
2. Bian Habibi KU 14 Pa asal Tasikmalaya
3. M. Rivaldi KU 16 Pa asal Karawang
.


text:
Nimu potrét anu diunggahkeun ku Kang Nanda Mustafa Kamil dina pésbuk. Inget ka jaman baheula keur budak. Kaulinan pikeun ngala sireum dina liangna ku jalan ngagunakeun gagang kembang jujukutan.
Jukut (naon nya ngaran jukutna téh) anu keur kembangan diala gagang kembangna atawa dicabut tina tangkalna. Gagang kembang éta dipaké pikeun ngagéré atawa ngarojok sireum anu aya di jero liangna.
Liang sireumna mah osok manggihan dina taneuh. Liang tegesna liang anu dipaké cicing sireum diasupan gagang kembang bari diputer-puter. Teu lila dicabut. Lamun kabeneran mah biasana dina gagang kembang téh osok aya sireuman napel, tegesna ngagégél eta gagang kembang anu rada hipu.
Sireumna mah aya kalana dipaké heureuy atawa diantepkeun waé. Da anu pentingna ngagéré sireumna.


text:
Justin Bieber
Justin Drew Bieber atawa leuwih dipikanyaho Justin Bieber, nyaéta penyanyi rumaja asal Kanada, lahir di Strartford, Ontario,Kanada, 1 Maret 1994.[1] Bieber mangrupa budak rumaja anu boga kaparigelan otodidak (drum, gitar, piano sarta tarompét) dina umur 15 taun, manéhna geus jadi fénomena di Youtube ngaliwatan pintonanna dina tembang-tembang ti artis-artis kawas Usher, Ne-yo sarta Stevie Wonder[2] Justin mangrupa budak ti pasangan Pattie Mallette sarta Jeremy Bieber nu nikah di umur nu ngora kénéh, tapi ahirna papisah pas Justin umur 2 taun.[3] Geus lain rusiah yén Justin mibanda kaparigelan pikeun maénkeun pakakas musik, tapi kabéh jelema kataji ku sora Justin saprak dina pasanggiri nembang di dayeuhna.[3]
Karir[édit | édit sumber]
Dina umur 12 taun, Justin miluan pasanggiri nembang di dayeuhna, Stratford, sarta meunang jawara kadua.[1] Saprak harita manéhna nyimpen pintonanna sarta ngunjal di Youtube, pikeun babaturan anu teu sempet nempona témbangna. Dina sawatara vidéona, Justin mawakeun lagu-lagu sawatara penyanyi kahot kawas Usher, Justin Timberlake, Ne-yo, Chris Brown, sarta Stevie Wonder kalayan vérsina sorangan.[4] Teu lila, Usher sapuk ngorbitkeun Justien ngaliwatan label rékaman Island Record dina Oktober 2008. Pikeun leuwih alus karir musikna Bieber sarta indungna pindah ka Atlanta.[4] Albeum kahiji Bieber anu dirilis dina bulan Juli 2009, MY WORLD, meunang pangbagéa cukup hadé.[4] Hit single kahijina, ONE TIME, anu mintonkeun Usher minangka vocal guest nu nyicingan peringkat 20 dina daptar runtuyan tembang di Kanada sarta Amérika.[4] Single-single anu dirilis saterusna meunang pangbagéa teu éléh sohorna.[4] ONE LESS LONELY GIRL, LOVE ME, sarta FAVORITE GIRL, nyicingan peringkat 40 Hot Bilboard.[4] MY WORLD ogé meunang Platinum sarta Golden di Amérika sarta Kanada.[4] Pikeun ngapromosikeun albeumna, Bieber ngalakonan sauntuyan pintonan penting. Waktu Natal 2009, Bieber aya di Gedong Bodas di hareupeun Présidén Barrack Obama sarta pamajikanana.[4] Bieber ogé aya di MTV sarta sawatara acara langsung séjén kawas Saturday Night Live sarta Kids Choice Awards. Sajaba nembang, Bieber ogé kungsi jadi présenter pikeun Grammy Awards ka-52. Prestasina dina dunya musik nyieun manéhna jadi penyanyi pop solo pangngorana anu sanggup mingpin musik jaman ayeuna.[4] Populéritas Justin sarta umurna anu masih rumaja nyieun Justien jadi béntang pariwara produk anti jerawat.[4] Produk ieu sorangan nyaéta produk anu cukup sohor di Amérika Sarikat, nyaéta Proactiv.[4] Sawatara béntang kahot kawas Kate Perry sarta Jessica Simpson nu kungsi jadi béntang pariwara saméméh Justin. Dina MTV VMA 2010, Justin meunangkeun nominasi The Best New Artist ngalawan Kesha.[4] Sajaba ti éta, dirina ogé baris ngeusian acara akbar ieu kalayan kolaborasi babarengan B.o.B. Justin ogé dikabarkan baris duét jeung Kanye West alatan kolaborasi anu maranéhanana dina lagu West anu dijudulan Runaway Love.[4] Dina ajang nu kasohor MTV VIDÉO MUSIC AWARDS 2010 anu diayakeun dina 12 Séptember 2010, Justin ngahontal pangajén minangka Best New Artist kalayan tembang babarenganna jeung Ludacris anu dijudulan Baby.


text:
Hartina sahiji posisi positif sarta posisi sabalikna tina Tarot "pertapa", mitra tina parasaan?
Dina jalan
pertapa dina harti
prof?sional pakaya-Tunai Mandiri sahiji "pertapa" posisi sabalikna kudu aranjeunna appraised 3500 yen kartu Free boga lampu lalaki heubeul di sisi leungeun katuhu inohong sapertos ?ta ?ta kawas pertapa, sarta hadir kalawan tiwu dina leungeun k?nca , hartina eta ?ta urut Wanderer. Kusabab eta ieu digambar keur nembongkeun sisi k?nca-leungeun, henteu ngan ngawakilan wewengkon akademik kayaning review sarta learning, ti pangalaman wandering nagara kalawan wandering, sarta geus dibikeun hidayah ka junior salaku nu ngaheulaan eta geus diinterpretasi.
Dina pertapa urutan miboga kartu anjeun geus ka nyarankeun kudu deui obyektif staring di sorangan. Lampu Anjeun kudu leungeun ngawakilan psikologi cahaya, saprak ?ta geus dit?mbongkeun narima Naon anu lumangsung alus atanapi nasehat Sakali dina urutan pikeun ngajawab masalah, pertapa sahiji kartu nu mangrupakeun aturan jempol, nasihat lofty, wijaksana, sumanget, eta ngawakilan jeung cautious. Lamun
pertapa tina parasaan pihak s?j?n
pertapa kartu tina hiji posisi positif dianggap boga harti y?n mucunghul dina posisi positif nya?ta tanda anu Mangga deui staring dina diri. Lawan hayang deui staring deeply dina hubungan sareng anjeun. Jalma duanana pikiran coba mun marios hubungan nepi ka kiwari mun deepen leuwih mangrupakeun antara dua jalma, bener mangga cobian ka ascertain naha ?ta t?h pasangan bener keur unggal lianna.
Ku balik deui sorangan mun kalem ayeuna ka silih pikeun ngalakukeunana, sabab bisa deui ngakuan-arah kahareup saling, aya oge kamungkinan pikeun ngembangkeun kana nikah. Dina kasus jalma tina pasangan cinta unrequited aya dina hiji kaayaan nu teu bisa take off dina hubungan sareng anjeun.
lawan t?h r?k Mikiwameyo naha di mana manusa keur anjeun, cocog sakumaha pasangan a. Kusabab waktos sapertos anu efek sabalikna malah lamun euweuh urusan kumaha pikaresepeun, tur fokus kana Polandia diri saeutik jauh ti cinta teh, hayu urang pikeun tetep taat jeung ikhlas diri. Tina
pertapa Mun perasaan pihak s?j?n
pertapa kartu tina posisi sabalikna dianggap boga harti sumping kaluar dina posisi sabalikna dina hubungan lawan anjeun, harepan sarta teu hayang Fukairi. Waktu ?ta, teh aslina, anu dipencet ngalawan pihak s?j?n ngan parasaan anjeun ngalakukeunana retakan dina hubungan anu. Munggaran sadaya hayu aranjeunna jadi hiji jalma ka pihak s?j?n, ku kituna punten masihan kasempetan pikeun mikir. Jalma sunda unrequited aya dina kaayaan y?n pihak s?j?n teu hoyong aktip cinta. Nalika
geus b?b?ja parasaan maran?hanana ngalawan lawan misalna, eta baris jadi hate hal Anjeun. Dina raraga jadi hadir pikaresepeun pikeun lawan, Toka balik kaluar diperlukeun keur indit, kayaning nu try kana palajaran, mangga cobian ngareset parasaan anjeun nyokot waktos ka jadi mawas diri.


text: Jam, menit teu karasa. Jog, ka nagara nu keur mangsa tiris kacida. Blus, asup ka kamar hotel. Rét, kana jam geus nunjukeun jam salapan peuting. Meureun geus asup waktu solat isya. Gerentes haté. Rérés solat, gap kana Qur’an. Ngaderes. “Trok” Sora panto nu ngetrok. Steffany, dunungan nu ngajak seminar di Kanada. Sup, manéhna teu loba nyarita. Ucul-ucul baju bulucun. Ukur bisa hookeun. Teu lila. Gep kana simbut, nuruban nu bulucun. “Kamu cantik, seksi... but I’m Moeslim.” Kuring ngantep nu nangkuban nyegruk. Rét deui, kana Qur’an na luhur méja. “Nuhun Gusti kuring keur éling,” golédag dihandapeun kasur. Guher....*


text:
Kuring keur nyoba boga imah kuring statik ramatloka on Dropbox sareng neraskeun domain ka link umum tina
indéks. html tina situs abdi; Kuring di handap ujung panungtungan ti pos ieu.
Kuring boga dua masalah sareng pendekatan ieu:
- Dina bar alamat kuring tingali di handap:
- ogé dina palang alamat, di tungtung séjén, abdi ningali di handap:
pedaran di luhur nyaeta relevan lamun kuring muka situs dina Chrome. Dina Semalt kuring narima hiji kaluar bangor nu aya Aksara anu kudu jadi diaktipkeun. Kuring bakal senang nyadiakeun rinci salajengna upami diperlukeun.
Pikeun demi rujukan, anjeun tiasa ningali masalah on sorangan anjeun: www - camisa vespa hombre. dr-atariah. com


text:
(BACA HEULA SAACAN SEURI)
Aya sakumpulan preman nu keur ngamuk di pasar sepi, kabeh lapak padagang beak di acak acak bin di awut awut ku preman preman eta.
Kabeneran pisan pas poe harita JANG HASAN keur indit balanja kapasar jeung kabogoh batur.
Singkat carita, Para pedagang kur bisa pasrah ninggali lapakna di burak barik ku prema preman eta, da eta teu disangka ku gagahna JANG HASAN nyeuleunteung nyampeurkeun preman preman nu keur ngaramuk, da hayang kapuji ku kabogoh batur tea bari susuganan kahareupna bisa jadi kabogoh manehna.
" EREUN EREUN EREUN !! "
corowok JANG HASAN
" Atos aa atos !! "
Cawad kabogoh batur tea
" Cicing neng, TUMAN !! "
lanjut JANG HASAN
Preman preman nu keur anteng ngamuk harita keneh eureun ngamukna terus daratang nyampeurkeun JANG HASAN nu keur melak cangkeng.
Preman :
" Saha maneh ??
Wawanianan !!
Teu nyaho arurang saha ?? "
JANG HASAN :
" Aing Hasan !!
Rek naon maneh ngaramuk dipasar
Eweuh kawarani pisan,
Sok mun arek madeup jeung urang
Ayeuna keneh !! "
(siap masang kuda-kuda)
Preman preman eta rada mundur ninggali kawanina JANG HASAN nu beuntreung kacida,
bari cing hararewos..
Preman :
" Wah sigana ieu lain sajelema-jelemana
Wani ka arurang nu keur nyareupeung
Bedog kieu, pasti ieu mah jawara
Katinggali namah
Tungguan weh,
Geus bongoh urang sikat ku lobaan "
(sangka maranehna)
JANG HASAN :
" Naha ngajaredog ??
Teu wani hareupeun ??
Sok atuh uing rek nukang bisi teu wani
mah "
(tegesna)
Teu kungsi lila JANG HASAN malik tukang nonggongan, preman preman eta sing maresatkeun bedog terus di karadekeun kana awak JANG HASAN.
Preman :
" Tahhhhhh geningggggg
Sok sikat sikat sikat !! "
(PUK !! PEK !! PUK !! PEK !! PUK !! PEK !!)
Sementara JANG HASAN cicing ngabedeuga teu uget uget acan.
Geus aya sa jam na ngagulung JANG HASAN preman preman eta mundur ngajauhan
JANG HASAN :
" Enggeus euy ?? "
Preman preman rareuwas kacida reuwas na, ngadangu JANG HASAN bisa nanya keneh.
Bari ngadarareg deg preman preman eta nembal berjamaah.
Preman :
" Parantos kang !! "
(ngadak ngadak ngomong na
Laleumeus)
JANG HASAN :
" Heeuh atuh
PAEHHHH AING ai kitu mah "
Geletuk JANG HASAN tisungkruk kahandap.
Preman :
" eeeeehhhhh sigeloooooooo
Alakah paeh, teu baleg pisan "
Dibawalah JANG HASAN ka Rumah Sakit terdekat ku pedagang.
Teu tulus weh menangkeun kabogoh batur teh.
TAMAT


text:
BlueCat Pelatihan dasar Kursus & sertifikasi
gambaran
Panongton & Prerequisites
tangtu Outline
Jadwal & waragad
sertipikasi
BlueCat Kursus Latihan dasar
nu BlueCat Chairil Anwar instruktur-dipingpin Tangtu latihan prepares siswa pikeun ngatur sakabéh aspék DHCP na DNS ngaliwatan Alamat Manager. Murid ngamimitian ku ngawangun konfigurasi anyar lajeng nganggo eta pikeun ngembangkeun leungeun-on pangalaman nyieun IP, DNS na DHCP data.
Dimaksudkeun pamiarsa of BlueCat Pelatihan dasar
Tangtu ieu dirancang pikeun individu padamelan salaku DNS, DHCP sarta pangurus IPAM anu peryogi pamahaman komprehensif ngeunaan Alamat Manager.
Prerequisites pikeun BlueCat Kursus sertifikasi dasar
Peserta didik kudu boga pamahaman umum tina konsep jejaring, kitu ogé mangrupa keupeul kuat konsép patali DHCP, DNS na IPv4 alamat.
Tangtu Outline Lilana: 4 Days
- Modul 1: Pamahaman BLUECAT
- Modul 2: Meunangkeun The System Siap
- Modul 3: Napigasi System The
- Modul 4: Urusan The IPV4 Alamat Spasi
- Modul 5: Urusan The IPV6 Alamat Spasi
- Modul 6: Konfigurasi DHCP di Alamat Manajer
- Modul 7: Pitur DHCP Advanced
- Modul 8: Konfigurasi DHCP Failover
- Modul 9: Urusan DNS
- Modul 10: DNS Recursive
- Modul 11: DNS Cim
Mangga nulis ka kami di info@itstechschool.com & ngahubungan kami di + 91-9870480053 pikeun harga Tangtu & sertifikasi ongkos, jadwal & lokasi
Hambalan sertifikasi BFCP
- kumplit BlueCat Chairil Anwar
- Lulus luyu BlueCat Chairil Anwar Certified Profesional (BFCP) ujian
Pikeun inpo leuwih lengkep bageur nawaran reureuh di Taros Kami.


text:
Sajarah Karadenan (bagian 1)
(khususon ka urang Kradenan)
Ayana hiji tempat, tangtuna mawa carita sorang~sorangan, teu kacuali Desa Kradenan, mung lebar, sampe ngancik ayeuna can aya sumber nu bisa dijadikeun rujukan pikeun nanggalkeun mula nangtungna desa leutik campernik nu ayeuna kasebut Kradenan eta.
Mun, ditingal tina sajarah asal usul daerah sakitar, mestina aya pakaitna. Maka, hayu urang ngaguar asal usul Kradenan tidadasar asal usul desa nu padeukeut.
Karadenan, (Kradenan), bisa jadi tina asal kata tempatna raden.. atau tempat nu boga para raden, hal ieu bisa dikaharti tina sajarah asal usul Kersana, nu ayeuna jadi Kecamatan Kersana, mimiti aya Kersana teh, ihwal ti carita tilu Raden sapaduluran, nyaeta Raden Wangsananggala, Raden Singawinata jeung Raden Syafei.
Raden Wangsananggala, nu matuh di daerah Cikeusal, nyaeta pamingpin pemberontakan kumpeni belanda jaman harita (1800 an),
Kumpeni Belanda, ngayakeun sayembara saha bae nu bisa numpas pemberontakan R. Wangsananggala, bakal meunang hadiah nu kacida gedena.
Sayembara eta, kadenge ku R. Syafei nu matuh di Krawang, jeung R. Singawinata nu matuh di Ketanggungan. Akhirna dua sadulur eta nimuan R. Wangsananggala, ngabahas sayembara ti kumpeni, sampe akhirna kaluar ikrar sapapait samamanis ti tiluana. Tur ngeureunan pambarontakan.
Eureuna pemberontakan eta, Kumpeni Belanda mere hadiah ka tilu raden sapaduluran eta sakahayangna maranehanna, alias sakersana. Nyaeta tanah nu luasna sakersana pamenta tilu raden eta. Acara penyerahan hadiah sayembara di serah keun ku Gubernur Daendels, taun 1813 di ketanggungan barat (ayeuna kersana), nah tisaprak harita, daeraheta disebut Kersana(tina kata sakersana.. sakahayangna)..
nah, tanah anu ayeuna disebut Kradenan, nyaeta salah hiji tanah wilayah bogana tilu raden eta, makana dipasawahan sakitar, istilah tanah karajan(kerajaan), masih dipake tangka ayeuna.
Sambungan Sajarah Karadenan ( bag. 2)
Ti bag 1, kacaritakeun bahwa tanah kradenan teh tanah na Raden2 nu meunang hadiah ti kumpeni.
Taun 1800 an, Kradenan masih bentuk pasawahan, asup kana wilayah desa Pende (Baheula kasebut desa Peundeuy), Desa Pende katelah oge Dayeuh Kolot.. Dayeuh cikal bakal dayeuh lainna, kasebut dayeuh kolot sbb loba larangan jeung pantangan nu kudu diturutan ku pendudukna, penduduk kradenan cikal bakalna nyaeta ti dua gurumul dayeuh, nyaeta ti pende jeung ti Dukuhsawah. Maka Pantangan nu aya di desa pende sarua jd pantangan penduduk kradenan, ieu aya hubunganna jeung kadudukan lebak cikabuyutan nu wingit waktu harita, maka bisa kaharti kunaon imah nu didirikeun di kradenan taun 90 an katukang, teu aya nu nyangharep ka kulon boh ka wetan.. mitos ieu berlaku oge mun nganggap wayang golek pantangan nukangan lebak kabuyutan. ayeuna zaman geus modern pantangan eta geus tara di cekel ku generasi ayeuna
Tegal Reja, beheula disebut tegal sawah, alias dukuh sawah.. nyaeta padukuhan nu aya di pasawahan, ngaler saetik di awal taun 1900 an tanah kradenan geus mulai aya nu nyieun paimahan, penduduk na asal ti Pende/kubangpari, jeung dukuhsawah,
Secara administrasi, kradenan masa harita masih jadi bagian Desa Kubangpari, nu dipecah ti pende. Nu jadi pamingpin kumpulan jalma di padukuhan kradenan nyaeta Kabayan Jebug alias Ki Jebug, di sebut Ki Jebug, sbb boga kumis baplang.
Kradenan mulai jadi desa, sekitar tahun 50 an, harita jumlah wuwung aya 60 an. Karumpul jalma sadayeuh milih kuwu nu pertama. Aya dua calon, nyaeta Bapa Suhaeri jeung Bapa Kerta. Hasilna nu kapilih nyaeta Bp Suhaeri jadi kuwu pertama, Pak Kerta nu lebih dikenal Kaji Kodir sbg carik pertama.
Runtutan kuwu/kepala desa kradenan ti awal sampe ayeuna :
1. Suhaeri
2. Rusbad (penunjukan ti kecamatan )
3. Karmoe
4. Warto
5. Jamhuri
6. Yayat
7. Rudin
8. Ahmad (skrg )
Eta sekelumit sajarah kradenan versi 1, versi nu lainna kakait jeneng kradenan masih aya deui, diantarana carita Raden ti kUningan nu pernah sindang meunang kajayaan di daerah Sindangjaya jeung hubunganna mungkal nu pernah ngadumuk di makam kradenan nu mitosna saha nu bisa ngangkat batu eta bakal tinekan kabagjaan…
Sambungan Sajarah Kradenan (3)
mun kamari, katuliskeun aran kradenan asalna teh tina tanah hadiah kumpeni ka 3 raden piwales tirebna pemberontakan, maka di lanjutan carita ieu ngamuat asal usul Kradenan versi nu lainna, nu caritana kedah titen tur leukeun, sabab loba pakaitna jeung tempat tempat atawa desa desa nu lianna, nu tangtuna caritana bakal ngaruntut meski rada pabaliut.
Nu bade di caritakeun teh, sumberna ti sastra lisan atau carita dari mulut ke mulut ti jalma kolot samemehna.
Sekedar pengantar, upami kamari aya nu nyarios na komen bahwa asal usul nama kradenan teh ku ayana tempat pesanggrahan Den Bei, d buktikeun ku cariosan salah saiji kokolot kradenan nu pernah ngadenge suara kuda (gaib ) di tengah peuting, tunggangan Den Bei (Raden ti kasultanan cirebon) Carita eta sah sah wae, tapi ditingal tina lokasi kradenan nu ayana di tatar sunda, sedengkeun Den Bei (Raden Ngabehi ) nyaeta hiji gelar nu aya di kraton jogja jeung solo, maka kemungkinan carita eta henteu atawa kirang kiat dadasarna.
Di versi nu bade d tulis ieu, latar belakangna nyaeta saur lisan zaman kerajaan Galuh. Mangga di dadar..
Di abad 15, mangsa karajaan Galuh napakan sajarah, kakuasaanna nu ka wetan nepi ka Ci Pamali (kali pemali). Dicaritakeun, patih karajaan Galuh mangsa harita nyaeta Patih Kidang Layaran alias Raden Layang Kuning, ngumbara nyamar siga rakyat biasa leumpang ka wilayah wetan ti karajaan Galuh, dibaturan ku 6 abdi setiana, salah hiji na nya eta Ki Gede Raya Kamayung atawa dikenal oge Ki Angga Paksa.
Waktu Raden Layang Kuning jeung abdina, nyampe wilayah Cijangkelok (batasan jabar jeung jateng), Ki Angga Paksa ditugaskeun nyiarkeun kahadean di daerah eta, di pakarangan imah nu dibangun, loba tangkal maja, maka ku Raden Layang Kuning daerah eta di sebut Karang Maja.
Hanjakal, di tatar eta, aya pageblug nu disebakeun Supata/kutukan ti Aki Kolot Negla, maka Ki Angga Paksa jeung penduduk Karangmaja, pindah ka daerah nu disebut Bulak Kasub (ayeuna daerah Karang Maja jeung Dukuh jeruk), dicaritakeun pamingpin Bulak Kasub nyaeta Ki Buyut Kasub boga anak ngaranna Raden Rimbang Maya, nu pernah ngalalana ka ibukota kerajaan Galuh tur katimu jeung adi awewe Patih Layang Kuning nu namina Layangsari.
Layangsari jeung Raden Rimbang Maya, parahi boga hate, ngan hanjakal kaduana teu bisa ngahiji kusabab Layang sari geus ditunangkeun ka salah saiji panguasa Galuh, saterusna layangsari nyusul Raden Rimbang Maya ka Bulak Kasub, alim dinikah ku panguasa Galuh, tapi sanajan nyusul Raden Rimbang Maya, kaduana ngikrarkeun henteu jadi suami istri lahir, tapi jadi kakasih ati suami istri batin, kakak adik angkat, sampe tilarna Nyi Layang sari, kaayaanna masih parawan (cawene), maka di daerah deket Bulak Kasub(dukuh jeruk), aya nama tempat nu disebut Bumi Cawene.
Ayeuna, nungturkeun kisah kumbaraanna Raden Layang Kuning, nu terus ka wetan, make kuda tungganganna nu gagah.
Di hiji tempat, sawetanen bulak kasub (dukuh jeruk), Raden Layang Kuning ereun samentara waktu, mere pepeling jeung katrampilan ka penduduk di tempat eta, hiji katrampilan nu d ajarkeun nyaeta nyieun Bende (sejenis Gong), mangka daerah eta disebut desa Bende (kuletah sunda lambat laun jadi Pende (Desa Pende kec. Banjarharjo ).
Sangges sabaraha waktu di Desa Pende, Raden Layang Kuning neruskeun perjalananna sampe katimu Kubangan gede nu jero, kusabab eta, daerah eta disebut Kubang Jero (Desa KubangJero). Kasaktian jeung kadigdayaan Raden Layang kuning, henteu samanea, ngaliwatan Kubangan nu jero nu didinya loba panghuni siluman jeung jin intriwili, bisa ditandangan, kaleren kubangjero aya daerah nu katelah Cirea (leuweung cabe ), nu terkenal angker katangka ayeuna.
Sanggeus ngaliwatan kubangjero, Raden Layang Kuning, katimu jeung hiji tempat nu keur katincak tulah, nyaeta bakal karandapan usum halodo papanjangan eweuh cai selama 10 taun. Ku kasaktian RadenLayang Kuning, di doakeun bahwa di tempat eta bakal aya sumber mata air(cai ) nu tersembunyi (buni) nu bakal ngaharumkeun(wangi ) daerah eta kusabab jadi sumber cai ku desa sejenna , mangka tisaprak kaluarna sumber cai eta di jenengkeun Cibuniwangi. Desa Cibuniwangi…
Samemeh.. nincak ka bumi Kradenan…
sambungan Sajarah Kradenan bag. 4 (Tamat )
Katukang dicaritakeun, Raden Layang Kuning geus nincak Cibuniwangi, desa sakuloneun bumi Karadenan.
Samemeh neruskeun pangumbaraan Raden Layang Kuning ka tatar wetan Karajaan Galuh. Hayu urang mapay tangkal milang kori, ngemut emut carita nu geus kalangkung, nu kaserat di carita karuhun urang sarea.
Baheula, Karajaan Sunda teh katelahna kerajaan Sunda Galuh, nu di pimpin ku Prabu Niskala wastukancana, ngajisim didaerah ciamis. Kusabab aya sabab nu teu katulis di dieu, Karajaan Sunda Galuh, pecah jadi dua.. jadi Galuh Ciamis, jeung Galuh Pakuan (Pajajaran)(prabu siliwang ). Dipasisir utara, geus mulai muncul kasultanan cirebon nu dipimpin Syarif Hidayatullah, dina Jalur kaluarga kasultanan, masih aya hubungan kekerabatan jeung karajaan Sunda Galuh, bahkan incu Prabu Siliwangi, nyaeta Raden Walangsungsang didapuk ku Sunan Gunungjati jadi penyebar islam, raden walangsungsang katelah oge Mbah Kuwu Cirebon.
Prabu Niskala wastu kancana, boga putra ngaranna Wastu Kancana. Waktu perang Bubat (perang antara majapahit jeung sundagaluh), prabu niskala wastukancana gugur, cek carita, prajurit sunda galuh, nu kalah ku prajurit majapahit lumpat ka daerah Gunung Sagara (salem), cek beja, prabu wastu kancana dina Raraga neang kasaktian jeung napak iras irus dipun bapa nyaeta prabu Niskala Wastu Kancana nu gugur, sampe ka Gunung Kumbang, gunung nu dipikahieum, tempat para resi zaman baheula tatapa ngala karahayuan hirup nu sempurna. Tilas lampah prabu wastu kancana, ayeuna aya di kampung jalawastu (ciseureuh), nu dikeramatkeun, nu aranna Gedong Pasarean.
Gunung Kumbang, geus terkenal ti ribuan tahun katukang, zaman para jin, siluman marakayangan ngumbara, sebagai gunung nu boga wibawa, di pitutur Sunda Kuno, gunung Kumbang kasebut na naskah kuno Sewaka Dharma. Ti gunung kumbang eta kaluar matacai nu ngalir ka kaler ngantay mapay sampe ka laut jawa , nu disebut Cibalandongan, Cibalandongan katelah oge Cikabuyutan. Diaranan Cikabuyutan sebab lebak eta lebak kolot nu dianggap suci, juga bisa diartikan lebak tempat nu aya kapantang atawa larangan.
Nah, ayeuna hayu urang balik ka pangumbaraan Raden Layang Kuning, sanggeus lewat Cibuniwangi, ngetankeun Raden Layang Kuning jeung kudana ngarasa kahausan, neang cai teu katimu sampe akhirna pas diranggon awi, tikurucuk netes cai nu kacida herangna. Bungah meunang cai, Raden Layang Kuning nginum sapuasna. Kusabab eta, daerah eta diarannan Ciawi.
Sangges jagjag, Raden Layang Kuning lampah ka wetan sampai akhirna katimu lebak nu gede, nyaeta Lebak Cikabuyutan.
Lebak Kabuyutan, mangsa harita wingit, loba buaya bodas nu ngahuni dasar lebak. Jeungeun ngaso, bari ningali kaayaan sakitar, kumaha kudu nyebrangan lebak, Raden Layang Kuning, nyieun pangiuhan, mangrupa gubuk tina kai kai nu aya di sakitar Kabuyutan. Nyangharep ka kulon, nukangan lebak Kabuyutan.
Ujug~ujug, karage gubug eta jumeneng, eweuh angin eweuh hujan, raden Layang Kuning tikumpra ngalempehek, taya daya upaya, tulang tulangna asa dilolosan eweh tanaga, lemes salemes lemesna, nganti Raden Layang Kuning kapiuhan teu sadar.
Dina Kapehong eta, Raden Layang Kuning di datangan na alam mimpi ku Prabu wastu kancana nu pernah jumeneng di Gunung Kumbang, dicaritakeun yen Raden Layang Kuning geus ngalanggar pantangan tempat Terlarang/tempat suci(kabuyutan ). Nyaeta ngadirikeun bangunan nu nukangan cikabuyutan. Maka tina carita ieu, kaharti yen di daerah sekitar kabuyutan, terutama daerah Pende, termasuk Kradenan engke engkena. bakal hese neangan imah nu nyangharep boh nukangan lebak kabuyutan, sieun meunang tulah kabuyutan.
Dina Alam pangimpian dina Kapehongna, Prabu Wastu Kancana mere titah, yen hayang pulih kakuatan geura miang balik deui ka kulon, teangan tempat nu loba tangkal angsana, nu aya mungkal dua pajejer jejer…tapi inget ulah ngagunakeun kuda tunggangan, miang teh kudu ku usaha sorangan… diditu lakon semedhi handapeun tangkal angsana menta ampun ka hyang widhi.
Saharita, Raden Layang Kuning hudang, inget kana impian, kadatangan ku prabu agung nu kacida dipikacinta ku rakyat Galuh Sunda, ayeuna datang lewar imlian, asa kaduhung sagede gunung, geus ngalanggar pantangan kabuyutan nu dihormat ku raja agung. Akhirna, sanajan awak geus lemes dedes, taya daksa jeung upaya, Raden Layang Kuning ngagesor miang ngaburu ka arah kulon, neang tempat nu ges d bejakeun ku prabu wastu kancana lewat mimpi, nyaeta tempat nu aya angsana jeung mungkal dua pajejer jejer.
Urang tinggalkeun kaayaan Raden Layang kuning, ayeuna urang hayu ka Kasultanan Cirebon.
Sunan Gunung jati, meunang kabar, yen di daerah kidul wetan, kadatangan ku patih Galuh ciamis jeung abdi setiana, masih pageuh nyekel kayakinan agama Sunda Wiwitan, kusabab eta, sunan gunung jati ngutus Raden Walangsungsang alias mbah Kuwu Cirebon mere dakwah ka maranehanna supaya masuk islam, maka Raden Walangsungsang miang neang patih galuh nu teu lain Raden Layang Kuning.
Kocap kacarita, balik deui ka kaayaan Raden Layang Kuning nu. Ngagesor ka arah kulon, akhirna katimu oge tempat nu disebutkeun ku prabu Wastukancana na impianna teh.
Di tempat eta, tangkal angsana ngajulang kaluhur galede teu katangkeup sanajan ku sapuluhan jalma oge, di antara angsana eta, ngajubleg dua mungkal, nu hiji sagede hulu munding, nu hijina sagede dua hulu mundingeun. Maka miturut wangsit nu d tarima, saharita, Raden Layang Kuning sidekep, ngarapal aji diri, menta ampun ka hyang widhi.. sasmita semedhi.
Gancangna carita, sangges manpoe poe semedhi, kasaktian Raden Layang Kuning mulih ka asal balik deui kanu ngawitan. Malah tambah saktina. Kuda satia nu ngancaan, masih aya seolah maturan semedhi manehna. Tapi nu biasana anteng, ayeuna ngaringkik ngaluarkeun sawara, kokorejatan bari sukuna totojal siga nyeule jurig nu pang pikasieuna.
Sihoreng, saat eta teh.. ditempat eta, Raden Walangsungsang geus datang, berhasil nimukeun jirimna Raden Layang Kuning nu tatapa.
Basa Raden walangsungsang ngajura, Raden Layangkuning mani ku inggis jeung hormat, sebab nyaho yen nu dihareupan ku manehna teh incu ti Sri Baduga Prabu Siliwangi, Raja Galuh Pakuan Pajajaran nu agung, katurunan Prabu Wastukancana.
Raden Walangsungsang ngaturkeun pamaksadan, ngajak masuk islam. Tangtuna Raden Layang Kuning, sanajan inggis jeung hormat, nolak mentah2 ajakan Raden Walangsungsang eta, sampe akhirna da kaduanna embung nyieun pati, akhirna satuju adu kasaktian. Mun Raden Layang Kuning kalah, maka Raden Layang Kuning asup islam, tapi mun menang, Raden Walangsungsang nu asup ka Agama Sunda Wiwitan.
Adu sakti tanpa tarung pati, nyaeta saha nu bisa ngangkat mungkal nu aya pajejer dua, maka eta nu meunang.
Kacaritakeun, ternyata dua mungkal nu pajejer teh, baheula pernah jadi tempat tatapa Raden Wastu Kancana samemeh ngampah ka Gunung Kumbang.
adu sakti di mulai, diawalan ku Raden Layang Kuning, matek aji kasaktian, menta jampe ka inohong karuhun bumi galuh sunda… Reketek.. sampe kesang badag kesang lembut kaluar, batu mungkal teh teu oyag oyag acan. Akhirna Raden Layang Kuning nyerah.
Giliran, ayeuna Raden Walangsungsang nu bakal ngaluarkeun aji diri ilmu sajati.
Diawalan ku bacaan syahadat.. Reketekkkk.. mungkal teh kaangkat mani katingal hampangna..
Sakatika, Radena Layang Kuning, ngaku kalah, jeung ngikrarkeun masuk Islam.
Kusabab, tempat eta ternyata jadi anjogan para Raden, maka tisaprak harita disebut Karadenan (Kradenan),..jeung mungkal nu ngadumuk, jadi mitos nu mangpuluh puluh Tahun dipercaya ku masyarakat, bahwa saha nu bisa ngangkat batu mungkal eta, naon bae nu dipikamaksud bakal tinekanan., sabaraha taun katukang, mungkal nu dimaksud masih ngajubleg di makam kradenan
jeung di tempat eta, dibere kalewihan tanah nu subur, tara Hese sandang pangan, subur makmur loh jinawi.


text:
BAB I
BUBUKA
A.Gunana Narkoba
Gunaan Narkoba teh nyaeta ngagunakeun narkoba anu dilakukeun jeung dosis. Atanapi kanggo nikmatna pangaruh bisa nyebabkeun gangguan kasehatan fisik mental jeung kahirupan.
B. Tujuan
Tujuan ngangge narkoba teh nyaeta bisana narima ku lingkungan atanapi ngurangan stres, bebas tina murung, atawa tos bosen ngatasi masalah kana pribadina.
.
C. Rumusan Masalah
1. Naon anu dinamian narkoba teh? Jelaskeun !
2. Naon dampakna lamun ngagunakeun narkoba terus-menerus !
3. Kemungkinan sabaraha jumlah pengaruh narkoba anu panglobana teh !
4. Narkoba singkatan tina naon!
BAB II
PEDARAN
-
Narkoba
Narkoba teh nyaeta kalobaan zat anu narkoba sabenerna digunakeun jang ngobatan jeung penelitian. Tapi dina berbagai alasan mulai tikayang atanapi coba-coba nuturkeun tren atawa gaya lambangna tina status sosial. Hayang ngatai masalah atanapi persoalan pribadi jadi narkoba teh nyenamah disalah gunakeun panggunaanana lamun terus menerus tanapi lanjut nyeakeun ketergantungan atawa dependensi siseut kacanduan.
Penyalan gunaan narkoba tentu aya gae dampakna, lamun ngagunakeun narkoba terus menerus atanapi ngalebihi takeran anu tos ditangtukeun. Pasti ngakibatkeun katergantungan kacanduan ngakibatkeun gangguan fisik jeung psikologis jadina karuksakan saraf pusat jeung organ, cadan saperti jantung, paru-paru, jeung ginjal. Dampa panyalahgunaan narkoba jalma anu katergantungan janis narkoba anu kapribadian make.
Dampak anu fisik saperti meunang ngakibatkeun gangguan kasadaran, karuksakan saraf, jeung halusinasi. Sedengkeun dampak psikis nyaeta. Galisah jeung lengit kapercayaan diri sorangan, lamun saat ieu data teh nunjukeun nyaeta jumlah pangaruh narkoba anu loba teh nyaeta kelompok umur remaja masana remaja ngarupakeun suatu pase berkembangna antara barudak jeungmasa dewasa, jeung nyobian sakali biasana lepas tina narkoba awal na bisa meuli ku jumlah leutik lain itu bae anu kacanduan teh bade menang masalah lain dampak ti kacanduan saperti aya, jalmi tos katergantungan ngagunakeun jarum suntik biasana teh saling tukaran panyakit anu geda paling ngabahayakeun lamun tos katularan virus HIV / AIDS. Panganggesan anu memang saenggesna saperti anu tos dirasakeun. Lamun tos tertukeun virus HIV entos eren ngagunakeun narkoba macan parasaan campur aduk teupuguh rarasaan tetapi teu bisa ngalakukeun akhirna mutuskeun berbagai pangalamanana.
Hiji anu disampaikeun ka remaja khususna JAUHAN NARKOBA, SABAB NARKOBA TEU NGADATANGAN KAUNTUNGAN TAPI JUSTRU KASANGSARAAN. Loba haji anu positif anu dilakukeun beh teu terjerumus kana dunia narkoba. Jeung diri sorangan jadi tameng kahiji pang ngahindari Narkoba anu jelas “KUDU WANI NGOMONG HEUNTEU JEUNG NARKOBA”.
B. Bisa Ngakibatkeun Kamatian
Narkoba nyaeta singkatan ti narkotika, pesikotropika jeung bahan ediktif berbahaya, laina narkoba ngarupakeun bahan atawa zat nubisa diasupkeun kabadan alus sacara aral, di inum atawa disuntikeun memang ngubah pikiran kaayaan hate atawa perasaan jeung prilaku narkotika nyaeta zatatawa obat anu asalna ti taneman atawa lain taneman alusintesis. Anu kasasup jenis narkotika anatara laian nyaeta naman papaver, opium, mentah, kakain, ekonina, taneman ganja jeung damar ganja garam-garam jeung turunan-turunan anu morfina jeung koaina serta di campur jeung kasediaan anu ngandung bahan tersebut diluhur.
Sedengkeun narkotika nyaeta zat atawa obat alus alamiah jeung sintesis sanes narkotika anu berkasiat pisikoatif lewat pangaruh selektif anu susunan saraf pusat anu nyebakeun oarubahan aktivitas mental jeng zat anu kaasup psikotropika antara lain anu cek gangan ti efekna narkoba bisa dibedakeun jadi tilu nyaeta depresan, stimulan, jeng halusinogen depresan nyaeta sistem sarap pusat jeng ngurangi aktivitas fungsi onalbadan hingga make sare jeung teu sadar diri anu kalebaihan dosis ngakibatkeun kamatian.
BAB III
PANUTUP
Jadi kasimpulan narkoba nyeta teh zat anu ngarusak atawa ngabahayakeun kana organ badan urang ku kitu nu panulis teh hayang ngingetkeun yen teu kengin sakali-kali nyabaan obat barkoba. Hayu urang basmi anu arana obat-obatan anu dilarang ambeh teu ngurusak terutamina ka para remaja.
A. Kacideukan
Narkoba teh kalobaan zat anu digunakeun pengobatan tapi lamun ngagunakeun terus-menerus atanapi ngalebihi tukaran anu ditantukeun bakal katergantungan atanapi kacanduan jeung pasti ngakibatkeun kamatian.
B. Saran
Jauhan narkoba sabab narkoba teu ngadatangkeun kauntungan tapi justru kasangsaraan. Janten tong coba-coba anu arana narkoba.


text:
Ku Utuy T. Sontani, éséy tina majalah Sunda (1953)
Sang Kuriang téh ari ceuk Mang Salmun mah cenah Sang Guriang. Ari Guriang hartina mahluk (nu jahat?) turunan Déwa. Mun kecap, “nu jahat” di antara kurung teu kudu maké tanda-tanya deui, moal rék salah-salah teuing, da kapan nurutkeun carita asalna ogé Sang Kuriang téh turunan anjing jeung bagong, ari geus gedé keukeuh peuteukeuh ngajak kawin ka indung sorangan, dibélaan daék nohonan jangji nyieun situ jeung parahu dina jero sapeuting, keur lalayaran oléng panganten. Tapi da puguh nu hayang kawin ka indung sorangan mah mahiwal ti batur, nya jangjina teu katedunan, Sang Kuriang kabeurangan, parahuna nu keur lalayaran téa nangkubna nepi ka kiwari. Keur urang Bandung atawa nu araya di Bandung mah, lamun ngarérét ka beulah kalér kana jegirna gunung Tangkuban Parahu pihariteunana kudu inget yén pacuan ulah rék kawas Sang Kuriang, nyieun peta malancidar, pacuan ulah rék kawas raja kahampangan dina batok kalapa bisi cikahampangan diinum bagong nepi ka reuneuh, sarta pacuan ulah rék kawas Dayang Sumbi – indung Sang Kuriang – boga anak ti anjing.
Bisi pamali atawa bisa jadi lantaran embung disebut kasar budi, nu matak ku bujanggana dicaritakeun yen raja kahampangan dina batok soténan. Da ari saenyana mah moal salah-salah teuing upama dihartikeun yén raja teh waktu ngaronda ka pakampungan bogalampah ka parawan desa, nepi ka si eta parawan téh kakandungan tur ngalahirkeun anak. Ari Dayang Sumbi nu boga anak ti Si Tumang, moal salah-salah teuing mun dihartikeun yén saenyana mamh putri téh boga lampah jeung ponggawa raja nu pangkadeuheusna nepi ka kakandunganana tur nepi ka bogana anak, nya Sang Kuriang.
Bisa jadi aya deui pihartieunana nu séjén. Tapi najan kukumaha ogé, sigana moal aya nu rék ngabantah yén pihartieunana dongeng Sang Kuriang téh keur nu araya di Bandung mah mérééling: samangsa-mangsa ngarérét ka Gunung Tangkuban Parahu kudu inget yén hirup teh ulah rék… krisis moral kawas Sang Kuriang atawa kawas Dayang Sumbi indungna, atawa kawas raja, akina!
Ari Sang Kuriang mah saenyana lain ngan krisis moral wungkul, lain ngan mikahayang kana badan nu jadi indung wungkul. Tapi ogé… krisis kapercayaan. Da kapan sakitu geus dicaritakeun ogé ku Dayang Sumbi yén nu dipikahayang teh indung sorangan tapi, ih, keukeuh henteu percaya!
Ari manusa téa, lamun geus teu percaya, pihartieunana euweuh cecekelan. Ari manusa nu geus euweuh cecekelan, geus euweuh kapercayaan téa kapan… dina jaman kiwari mah mani balatak. Anu tétéla waé, jelema kiwari mah golongan luhurna loba nu geus teu percaya ka papada manusa, malah teu percaya ka Pangeran, ari di golongan handapna kapan teu saeutik nu geus teu percaya ka… pamingpin.
Cindekna jalma modél Sang Kuriang téh dina jaman kiwari mah teu saeutik. Nu matak kacida milu atohna mun carita Sang Kuriang ku alpukahna R.T.A. Sunarya (nu kungsi nunilkeun “Lutung Kasarung” téa) ayeuna téh dihirupkeun deui ku jalan rék di kana panggungkeun, rék ditunilkeun.
Milu atoh téh lain sapédah éta carita dipindahkeun tina asal didongéngkeun jeung dibaca kana dijieun lalajoaneun. Palebah dinyana mah geus jadi bakatna hasil kabudayaan kudu millu robah ku majuna kahayang manusa. Asal didongéngkeun, robah maju jadi ka baca. Ari ayeuna bakal dilalajoan bari jeung disambaraan ku tatabeuhan katut jeung ugal-igelna.
Ari babakuna pisan mah atoh téh lantaran Sang Kuriangna; lantaran nu dihirupkeun téh Sang Kuriang, lain Ciung Wanara atawa carita pusaka Sunda nu séjénna.
Da mun seug manusa Sang Kuriang bisa dihirupkeun deui kalawan jeung kateuleuman krisis moralna, kajugjugan krisis kapercayaanana kapesék eusi kalbuna, sok piraku pirupaeunana teu siga… manusa kiwari nu lain ngan baé aya di Priangan di Pasundan, tapi aya di mana-mana: di nu sok makmak-mekmek korupsi lantaran bejad moral, di nu sok loba jangji tapi prakna kabeurangan jeung di rayat murba nu ngarasa kaluman lantaran surud kapercayaan!


text: “Can cukup umur! Keur taun hareup,” cék Abah. Dinangna dinéngné. Soré isuk diparaban. Ladang kukumpul bisa kabeuli sotéh. Hanjakal waktuna rék dikurbankeun can cukup umur, da bongan teu boga waragadna nukeuran jang peunciteun. “Teu nanaon nu penting mah bisa nyumponan,” gerendengna. Pisaminggueun deui kurban Abah ngantunkeun alam dunya. Anak nu tamélar jul-jol hayang buru-buru bagi waris. Tapi da titinggal Abah mah teu loba ukur kebon sacangkéwok, sawah sakotak, éta gé jang nyaratan hirup sapopoé. Imah panggung wéh jeung tanahna satapak peucang. Atuh ledis dibagi tilu téh. Acad mah anak pulung ukur olohok. “Itu domba hargaan mun dijual, lumayan jang ongkos balik,” nu tiluan siliperong. “Domba mah amanat,” cék Acad. “Akal-akalan puguh gé jang silaing?” cék Cikal. “Jual, Ang, meungpeung naék hargana!” gero nu kadua. Acad ukur neuteup. Nu ditungtungtun. Ngalieuk. “Sabar, Mang, aya nu hayang ngilu,” domba disada Acad kekerot. Rét ka lebah péso raut nu nyelap dina bilik.


text:
فصل فيما يفسد الصلاة
( Pasal ) Perkara anu Ngaruksak ( Ngabatalkeun ) kana Sholat
وهى عشرون
Perkara anu ngabatalkeun kana sholat eta aya 20 :
( الأول ) الحدث
عمدا أوسهوا سواء الأكبر أو الأصغر
1. Hadats gede atawa hadats leutik naha dihaja atawa
hanteu dihaja
( الثانى )
ملافاة نجاسة غير معفو عنها رطبة أو يابسة لثوب المصلى أو بدنه من غير إزالتها فى
الحال
2. Papanggihna najis anu hanteu di ma`fu ( dihampura )
naha baseuh atawa garing dina pakeanna atawa badanna kalayan hanteu
ngaleungitkeun saharita
( الثالث ) كشف
العورة عمداً ولو سترها فى الحال أو سهوا ولم يسترها فى الحال أما إذا سترها فى
الحال فلا تبطل صلاته
3. Ngahaja muka orat sok sanajan ditutup deui nalika
eta, atawa hanteu dihaja namung hanteu langsung ditutup. Anapon lamun muka orat
eta hanteu dihaja ( poho ) jeung langsung ditutup mangka sholatna hanteu batal
( الرابع )
الكلام العمد غير قرآن وذكر ودعاء بحرفين وإن لم يفهما أو بحرف مفهم ولا يضر يسير
كلام وهى ست كلمات فأقل سبق لسنه إليه أو تكلم ناسيا للصلاة أوجهل تحريمه فيها
وكان معذورا كأن نشأ ببادية بعيدة عن العلماء أو كان قريب عهد بالإسلام
4. Ngahaja ngomong 2 huruf sok sanajan hanteu
mahamkeun atawa sahuruf anu ngamahamkeun salian mangrupa al-qur`an, dzikir
jeung doa. Tatapina cariosan anu saeutik nyatana sawateus 6 kalimah atawa
leuwih saeutik anu terlanjur tina lisan musholli ( diluar ikhtiyarna ) atawa
musholli anu nyarios eta poho, yen dirina keur migawe sholat atawa manehna
hanteu nyaho yen nyarios dina waktu sholat eta haram jeung manehna ka asup
jalma anu ma`dzur ( dihampura ) saperti sabab manehna hirup di pakampungan anu
jauh ti u`lama atawa sabab manehna kakara asup islam, mangka sakabeh eta hanteu
mangaruhan kana shahna sholat dina harti hanteu ngabatalkeun.
( الخامس ) الفعل الكثيرعرفا كثلاث خطوات أو ضربات متواليات بأن
يكون بين الفعلين أقل من ركعة بأخف ممكن وخرج بالمتواليات المتفرقات بأن يكون بين
الفعل الأول والثانى قدر ركعة والوثبة وتحريك جميع البدن ولو من غير نقل قدميه
حكمهما كحكم الفعل الكثير ، وأما الفعل القليل كخطوتين أو ضربتين فلا تبطل به
الصلاة
5. Pagawean anu loba numutkeun uruf , saperti :
A. 3 lengkah atawa 3 tenggeulan anu tuluy- tumuluy, maksadna antara pagawean
anu kahiji jeung anu kadua terjadi dina zaman anu kurang tina saroka`at anu
gancang. benteun lamun hanteu tuluy-tumuluy, hartina jarak antara pagawean anu
kahiji jeung anu kadua sakitar zaman ( lila ) sholat saroka`at mangka hal eta
hanteu ngabatalkeun sholat
B. Luncat
C. Ngageurak-geurakkeun sakabeh badan sok sanajan teu mindahkeun dampal suku
( السادس )
الانحراف عن القبلة ولو بصدره يمنة أو يسرة حتى لو حرفه إنسان قهرا بطلت صلاته ولو
عاد عن قرب
6. Ngabalieur tina jihat qiblat, ka katuhu atawa ka
kenca sok sanajan kalayan dadana sahingga umpamana musholli dipaksa ku jalma
sejen pikeun ngabalieur tina qiblat tuluy manehna langsung balik deui saharita
mangka hal eta hanteu ngabatalkeun.
( السابع )
الإتيان بمفطر كأن أكل أو شرب قليلا أو كثيرا عمدا أو أوصل عودا أو نحوه وإن قل
إلى جوفه من فمه أو أذن أودبر ولو بلا حركة فمه لأن الحركة وحدها فعل يبطل كثيره
كالمضغ
7. Migawe perkara anu ngabatalkeun puasa saperti
tuang, ngaleueut sakeudik atawa seueur anu di haja atawa ngasupkeun kai jeung
sajinisna tina sungut, ceuli, dubur atawa kana liang anu tembus kana beuteung
sok sanajan mung sakeudik jeung kalayan teu aya ngageurak-geurakkeun sungut
sabab ngageurak-geurakkeun sungut eta nyalira kaasup pagawean anu lamun loba
bisa ngabatalkeun sholat saperti nyapek
( الثامن )
الأكل والشرب الكثير عرفا ناسيا للصلاة أو مكرها أو جاهلا تحريم ذلك معذورا بأن
قرب عهده بالإسلام أو نشأ بعيدا عن العلماء فعلم من هذا والذى قبله أن كل ما أبطل
الصوم أبطل الصلاة إلا الأكل والشرب الكثير مع النسيان أو الجهل أو الإكراه والفرق
بين الصلاة والصوم حيث بطلت بما ذكر دون الصوم أن الصائم لاتقصير منه بذلك إذليس
بعبادته هيئة تذكره ولا هى ذات أفعال منظومة بخلاف الصلاة فإن لها هيئة مذكرة وهى
ذات أفعال منظومة والفعل الكثيريقطع نظمها أما إذا أكل أو شرب قليلا ناسيا أو
جاهلا معذورا فلا تبطل صلاته بخلاف المكره فتبطل صلاته لندرة الإكراه فيها
8. Dahar jeung nginum anu loba numutkeun uruf dina
kaayaan poho yen dirina keur migawe sholat atawa sabab dipaksa jeung atawa
sabab manehna hanteu nyaho yen dahar jeung nginum eta haram dina waktu sholat
sarta musholli ka asup jalma anu ma`dzur, maksadna manehna kakara asup islam
atawa hirupna jauh ti u`lama jadi tina katerangan didieu ( no.8 ) jeung samemehna
bisa ditarik kasimpulan yen sadaya anu bisa ngabatalkeun puasa oge bisa
ngabatalkeun sholat kajaba dahar jeung nginum anu loba dina kaayaan poho atawa
hanteu nyaho kaharamanna jeung atawa dipaksa ( maksadna lamun dina sholat batal
sedeng dina puasa hanteu batal ).
Anapon bedana sholat jeung puasa ditingali tina bisa batalna sholat kalayan
sabab dahar jeung nginum sedengkeun puasa hanteu batal. nyaeta jalma anu puasa
eta hanteu dianggap balangah ( sembrono ) kalayan dahar jeung nginum tadi,
sabab dina i`badah puasa eta hanteu aya bentuk pagawean anu bisa ngingeutkeunna
kalayan sholat, lamun sholat ngabogaan haiat atawa bentuk rapih saperti takbir,
ruku, i`tidal, dsb. Sedeungkeun pagawean anu loba eta bisa megatkeun susunan
sholat.
Anapon lamun musholli dahar jeung nginum saeutik eta dina kaayaan poho atawa
hanteu nyaho jeung ma`dzur ( kakara asup islam atawa jauh ti u`lama ) mangka
sholatna tetep sah , lain halna musholli anu dipaksa pikeun dahar jeung nginum
mangka sholatna batal, sabab jarang pisan kajadian pamaksaan dahar atawa nginum
nalika sholat.
( التاسع ) القهقهة وهى الضحك بصوت أو البكاء أو النفخ أو الأنين أو
التأوه أو السعال أو التـنحنح أو العطاس أو التثاؤب فتبطل الصلاة بواحد من هذه إن
ظهر به حرفان بلاغلبة أما إذا غلبه فإن كان ماظهر به من الحروف قليلا بحيث لو جمع
لم يزد عن ست كلمات لم يضر ، وإن كان كثيرا متواليا ضر إلا التـنحنح فى قراءة
الفاتحة أو التشهد الأخير إذا امتنع من قراء تهما سرا بسبب بلغم ونحوه فيعذر فى
التـنحنح لذلك ، وإن كثر ماظهر به من الحروف
9. Seuri nyakakak, ceurik, niup, humarurung, ngaduh (
ngomong aduh-aduh ), batuk ngadehem, bersin atawa heuay. Sakabeh eta lamun
hanteu kaayaan kapaksa bisa ngabatalkeun sholatlamun tembong kaluar dua huruf
tapi lamun dina kaayaan kapaksa jeung nyata tembong perkara huruf namung
sakeudik, maksadna lamun di kumpulkeun hanteu leuwih 6 kalimah mangka hal eta
hanteu mangaruhan kana sholat. Lain halna lamun niup jeung sajenisna eta
tembong jeung ngabentuk huruf anu loba mangka sakabeh eta bisa ngabatalkeun
kana sholat, salian ngadehem nalika maca Fatihah atawa tahiyyat akhir, lamun
hanteu mungkin maca kaduana kalayan lalaunan anu disababkeun bulghom (
leuleueur ) atawa lianna mangka ngadehem saperti eta sok sanajan tembong jeung
ngabentuk huruf anu loba hukumna dihampura
( العاشر ) قطع
ركن عمدا كأن أعتدل عامدا قبل تمام الركوع أو سجد عامدا قبل تمام الإعتدال أو جلس
للتشهد عامدا قبل تمام السجدة الثانية أما إذا كان ناسيا فإن تذكره قبل فعل مثله
تداركه وإن لم يتذكره إلا بعد فعل مثله من ركعة أخرى قام مقامه ويلغى ما بينهما
10. Megatkeun Rukun sholat kalayan ngahaja saperti
musholli i`tidal samemeh sampurnana ruku` atawa ngahaja sujud samemeh sampurna
i`tidal atawa ngahaja diuk pikeun tahiyyat samemeh sampurna sujud anu kadua ,
tatapina lamun musholli poho tuluy manehna ingeut samemeh migawe rukun anu sarua
kalayan rukun anu manehna tinggalkeun tadi, mangka musholli muhareup langsung
nyusulan atawa migawe rukun anu kapegat atawa dipigawe kalayan hanteu sampurna
tadi . lamun ingeutna sanggeus migawe rukun anu sarua reujeung rukun anu di
tinggalkeun tadi dina rokaat berikutna mangka musholli kudu balik deui dina
tempatna rukun tadi pikeun migawena kalayan sampurna, sedengkeun
pagawean-pagawean diantara dua rukun eta hanteu di anggap atanapi sia-sia bae.
( الحادى عشر ) زيادة ركن فعلى عمدا كزيادة ركوع أو سجود من غير مسبوق
لمتابعة إمامه .أما إذا نسى أنه فعل مثله فلا تبطل صلاته وأما لو كرر ركنا قوليا
غير تكبيرة الإحرام كفاتحة وتشهد فلا تبطل صلاته
11. Nambah rukun Fi`li ( pagawean ) kalayan ngahaja saperti nambah ruku`
atawa sujud pikeun salian ma`mum masbuq sabab turut ma imamna . tapi lamun
musholli poho yen manehna migawe pagawean anu sarua reujeung anu geus dipigawe
( di bolak-balik ) mangka sholatna hanteu batal . anapon ngabulak-balik rukun
qouli ( ucapan ) salian takbirotul ihrom saperti ngabalikeun deui bacaan
fatihah atawa tahiyyat hanteu ngabatalkeun sholat.
( الثانى عشر )
تطويل الركن القصير عمدا وهو الإعتدال والجلوس بين السجدتين وضابط التطويل أن يطول
الإعتدال بقدر الفاتحة زيادة على الدعاء الوارد فيه ، وأن يطول الجلوس بين
السجدتين بقدر أقل التشهد زيادة على الذكر الوارد فيه فإن كان دون ذلك لم يضر
12. Ngahaja manjangkeun rukun anu pondok ( rukun anu
pondok nyaeta i`tidal jeung diuk diantara 2 sujud ) . watesan manjangkeun
nyaeta manjangkeun i`tidal kalayan nambah du`a anu biasa kalaku dina i`tidal
sahingga panjangna sarua reujeung perkiraan bacaan fatihah, jeung manjangkeun
diuk diantara 2 sujud kalayan nambah dzikir anu geus kalaku sahingga lilana
sarua reujeung lilana paling sakeudikna tahiyyat. Namung lamun nambihna
dihandap wates-wates di luhur mangka sholatna tetep sah.
( الثالث عشر )
تخلف المأموم عن إمامه بركنين فعليين عمدا لغير عذر
13. Ngahaja ma`mum hayang tinggaleun ti imam kalayan
dua rukun fi`li kalayan hanteu aya udzur anu ngameunangkeunna
( الرابع عشر )
تقدمه بهما عليه كذلك
14. Miheulaanna ma`mum ka imam kalayan dua rukun fi`li
kalayan hanteu aya udzur jeung dihaja.
( الخامس عشر )
الردة والعياذ بالله وهى قطع الإسلام بقول أو فعل أو اعتقاد
15. Murtad nyatana megatkeun islam kalayan omongan
atawa pagawean atawa i`tiqod, urang nuhunkeun panyalindungan ka Alloh
mudah-mudahan di jauhkeun tina murtad . Aaaaaamiiiin.
( السادس عشر )
ظهور بعض ما يستر بالخف من الرجل أو خروج وقت مسحه لبطلان بعض طهارته
16. Tembongna sabagean suku anu ditutupan sapatu atawa
beakna waktu meunangna ngusap sapatu sabab batalna sabageab susucina musholli
( السابع عشر )
الشك فى النية أو فى شيء من شروط الصلاة كالصلاة أو هل نوى ظهرا أو عصرا ومضى على
ذلك زمن يسع قدر الطمأنينة وهو فى الصلاة أما لو زال الشك سريعا كأن خطرله خاطر ،
وزال سريعا فلا
17. Mangmang dina niat atawa mangmang dina sabagean
syarat-syaratna sholat anu aya atawa mangmang ngeunaan naon manehna niat sholat
zhuhur atawa ashar jeung waktu mangmangna eta sahingga nepi perkiraan
thuma`ninah sarta hal eta kajadian dina waktu sholat. Namung lamun mang-mang
eta langsung lengit saharita, mangka sholatna tetep dianggap sah.
( الثامن عشر )
نية الخروج من الصلاة قبل السلام إما حالا أو بعد ركعة مثلا فإنها تبطل حالا كما
لو نوى أنه يكفر غدا فإنه يكفر حالا
18. Niat kaluar tina sholat samemeh sholat, naha kaluar saharita atawa saperti
: sapaantos tiasa sarokaat kaula bakal kaluar tina sholat, maka sholatna bakal
batal saharita eta oge sakumaha jalma anu niat bakal kufur isuk-isuk, mangka
saharita oge manehna jadi kafir.
( التاسع عشر )
التردد فى قطعها فمتى تردد بطلت صلاته
19. Mangmang dina megatkeun sholat. Jadi salagi
musholli mangmang mangka sholatna batal.
( العشرون ) صرف
نية صلاة إلى غيرها سواء كانت فرضا أو نفلا ، نعم لو كان يصلى منفردا ، ورأى جماعة
سن له صرف فرض إلى نفل مطلق ليدرك فضيلة الجماعة بشروط ستة
20. Mengkolkeun niatna hiji sholat dina sholat anu
sejen, naha eta sholat fardhu atawa sholat sunnah.tatapina lamun musholli keur
sholat sorangan jeung manehna ningali jalma-jalma anu sholat berjamaah, mangka
disunatkeun pikeun musholli tadi pikeun mengkolkeun sholat fardhu kana sholat
sunat mutlaq, tujuanna supaya supaya menangkeun fadhillah berjamaah kalayan
nuturkeun 6 syarat sakumaha anu bade di tutur :
( الأول ) أن
يتحقق إتمامها فى الوقت لو استأنفها وإلا حرم القلب
1. Jelas bakal nuturkeun waktu pikeun nyampurnakeun
sholat tadi lamun malikanna deui ti hareup , lamun hanteu mangka haram
mengkolkeun sholat tadi.
( الثانى ) أن
تكون ثلاثية أو رباعية فإن كانت ثنائية لا يندب القلب بل يجوز لأن النفل المطلق
يجوز فيه الإقتصار على ركعة
2. Sholat fardhu anu dipigawe mangrupikeun sholat anu
3 atawa 4 rokaat. Sedengkeun sholat anu 2 rokaat hanteu di sunatkeun
mengkolkeun bahkan hukumna jawaz ( meunang ) kalayan aleusan sabab sunah mutlaq
eta meunang diringkeus sarokaat.
( الثالث ) أن
يشرع فى ركعة ثالثة ، فإن شرع فى الثالثة من الثلاثية أو الرباعية لايندب القلب بل
يجوز
3. Si musholli bakal ngasupan rokaat anu katilu. Jadi
lamun musholli geus ngasupan rokaat katilu tina sholat fardhu anu tilu atawa 4
rokaat, mangka hanteu di sunatkeun mengkolkeun bahkan mung meunang.
( الرابع ) أن
لايرجو وجود جماعة غيرها ، فإن رجا وجود غيرها لايندب القلب بل يجوز
4. Hanteu mihareup ayana jamaah deui salian jamaah anu
geus aya. Jadi lamun mihareup ayana jamaah deui, mangka mengkolkeun niat hanteu
disunatkeun bahkan mung kengeng.
( الخامس ) أن
لايكون الإمام مبتدعا ، وإلا فلا يندب القلب حينئذ بل يكره
5. Imamna hanteu kagolong jalma anu ahli bid`ah (
perkara anyar dina agama ) jadi hanteu disunatkeun mengkolkeun niat fardhu kana
sunat lamun imamna ahli bid`ah bahkan hukumna makruh.
( السادس ) أن
تكون الجماعة مطلوبة فى تلك الصلاة فلو كان يصلى فائتة لم يجز قبلها نفلا ليصليها
فى جماعة حاضرة أو فائتة ليست من نوعها فلو كانت الجماعة فى فائتة من نوعها كأن
كان ظهرين أو عصرين جاز القلب مالم يجب قضاء الفائتة فورا وإلا حرم القلب ولو خشى
فى فائتة فوت حاضرة وجب قلبها نفلا . فعلم أن القلب
تارة يسن وتارة يجب وتارة يحرم وتارة يكره وتارة يجوز
6. Sholat anu di pigawe kaasup sholat anu di anjurkeun
berjamaah, lamun anu dipigawe nyaeta sholat faitah ( geus liwat waktu ayana )
jeung keur berjamaah kalayan imam anu sholat hadiroh ( aya ) atawa sholat faitah
anu hanteu sajenis, mangka hanteu meunang mengkolkeun niat faitahna dina sholat
sunah.tatapina lamun jamaah anu rek dituturkeun nyaeta sarua faitah anu sajenis
saperti sholat zduhur kalayan sholat zhuhur atawa sholat ashar kalayan sholat
ashar mangka meunang mengkolkeun sholatna salagi sholat faitah anu dipigawena
eta hanteu wajib qodho` kalayan gancang, tatapina lamun faitah eta wajib
dipigawe gancang mangka haram mengkolkeunna.lamun musholli dina waktu migawe
sholat faitah hawatir tinggaleun migawe sholat hadiroh mangka hukumna wajib
mengkolkeun tina sholat faitah dina sholat sunah.
Tina uraian diluhur bisa dikanyahokeun yen ngabalikeun atawa mengkolkeun sholat
fardhu dina sholat nafl ( sunah ) terkadang hukumna sunat,haram, makruh jeung
jawaz ( meunang )
( Tanwirul Qulub hal.147 nepika 150 )


text:
Emaman Ciren Khas Sunda
Sambil ngantosan ibu2 lain anu bade ngenalkeun diri...yuk urang nyarioskeun emaman...naon deui atuh nya...da reuseup emam atuda...
Ibu2 komo anu nuju di luar nagreg, ngumbara mah..pastina kaemutan wae ka emaman Sunda anu pedo elom tea...ahh huhuy lah pokona..
Saurna nya urang Sunda teh, upami kana makanan sok kreatif, naon ge tiasa dijanteunkeun emaman, sok we tingali ka toko oleh2 di Bandung, Tasik atanapi Garut sok aya nu aneh2, nu teu kapikirkeun tapina teh pedo elom tea...
Sok ibu2 anu gareulis....mangga nulis di komen naon wae nu nuju kaemutan emaman khas Sunda...ayeuna...saratna eta weh teuteup bahasa Sunda nya...teu nanaon upami kasar oge..meh tambah lekoh...
hayu ah....mangga....


text:
Aksara Tionghoa
Aksara Tionghoa (Mandarin: 漢字;pinyin: Hànzì) mangrupa wangun-wangun tinulis basa Tionghoa, jueng dina jumlah anu leuwih saeutik; basa Jepang, jeung basa Koréa (ngan saukur di Koréa Kidul). Aksara Tionghoa geus leungit dina basa Viétnam - dina mangsa dipakéna nepi ka abad ka-20 - jeung Koréa Kalér, dina mangsa geus diganti sakumna ku Hangul.
Aksara Tionghoa disebut hànzì dina basa Mandarin, kanji dina basa Jepang, hanja atawa hanmun dina basa Koréa, jeung Hán tự (ogé dipaké dina tulisan chu nom) dina basa Viétnam.


text:
Jawa Wétan
Jawa Timur (basa Indonésia: Jawa Timur) nyaéta salah sahiji propinsi di ujung wétan Pulo Jawa nu wilayahna kaasup ogé Pulo Madura jeung Bawéan. Ibu kotana nyaéta Surabaya, kota panggedéna kadua di Indonésia sanggeusna Jakarta.
Eusi
Sajarah[édit | édit sumber]
Transportasi[édit | édit sumber]
Taksi, beus kota, béca, bémo atawa ojég, jaringan karéta api, jaringan beus antar kota, bandara Internasional Juanda, palabuan Tanjung Pérak, kapal féri nu ngahubungkeun Ujung Baru di Surabaya jeung Ujung Kamal di Bangkalan, pulo Madura.
Pamaréntahan[édit | édit sumber]
Kabupatén jeung Kota[édit | édit sumber]
- Kabupatén Bangkalan
- Kabupatén Banyuwangi
- Kabupatén Blitar
- Kabupatén Bojonegoro
- Kabupatén Bondowoso
- Kabupatén Gresik
- Kabupatén Jember
- Kabupatén Jombang
- Kabupatén Kediri
- Kabupatén Lamongan
- Kabupatén Lumajang
- Kabupatén Madiun
- Kabupatén Magetan
- Kabupatén Malang
- Kabupatén Mojokerto
- Kabupatén Nganjuk
- Kabupatén Ngawi
- Kabupatén Pacitan
- Kabupatén Pamekasan
- Kabupatén Pasuruan
- Kabupatén Ponorogo
- Kabupatén Probolinggo
- Kabupatén Sampang
- Kabupatén Sidoarjo
- Kabupatén Situbondo
- Kabupatén Sumenep
- Kabupatén Trenggalék
- Kabupatén Tuban
- Kabupatén Tulungagung
- Kota Batu
- Kota Blitar
- Kota Kediri
- Kota Madiun
- Kota Malang
- Kota Mojokerto
- Kota Pasuruan
- Kota Probolinggo
- Kota Surabaya
Daptar Gubernur[édit | édit sumber]
Pariwisata[édit | édit sumber]
Kebon Binatang Surabaya, Pantai Kenjeran, Tempat ibadah Buda Joko Dolok, Makam Radén Supratman, Tugu Pahlawan, Hotél Mojopahit/Orange, tempat balanja saperti Pasar Atom , daérah Tunjungan. Dahareun has Surabaya saperti rujak cingur, gado-gado, Semangi Suroboyo, nasi pecel kampung, lontong capgoméh Surabaya, és campur Surabaya, tamie goreng, cap jai goreng, Pangsit Mie, soto ayam Lamongan atawa Sotong Daging Sapi Madura.


text:
Dina waktu barobah tina betah kana teu beutah, tina bungah kana nalangsa, jalma kabagi dua: Aya anu goreng jeung aya anu alus. Anu goreng dimana disambut eta parubahan kumikiran kateungteuinganan anu nyien kanyeuri kadiri. Anu untung mah nyaeta anu ngarti yen pilara nu aya pikeun diri balik ka Alloh ku putusna harepan harepan diri ka makhluk.
Pikeun anu kahiji pilarana lain leungit tapi bakal nambahan. Anu kadua Alloh nyabut rasa pilara dina dirina ku carana Alloh.
Penjelasan
Alloh ngadawuh dina surat Al Furqon ayat 20 anu unggelna:
وَجَعَلْنَا بَعْضَكُمْ لِبَعْضٍ فِتْنَةً أَتَصْبِرُونَ ۗ وَكَانَ رَبُّكَ بَصِيرًا
“Jeung kami ngajadikeun sabagian tiantara jadi cocoba pikeun anu sawarehna deui, naha maraneh teh salabar. Jeung salawasna Pangeran maneh teh Maha Ningali.”.
Salah sahiji proses anu bakal muncul sesama makhluk sosial, lamun karyawan jeung karyawan deui, ajengan jeung ajengan, dei santri jeung santri deui. Setiap sekte, setiap golongan bahkan setiap individu pun didawuhkeun ku Alloh nimbulkeun fitnah, persamaan nimbulkeun hikmah, perbedaan oge nimbulkeun fitnah. Fitnah dina hartos fitnah agama, nu sakuduna hamba Alloh, nu eling ka Alloh, nu mangeran ka Alloh, nu migawe parentah Alloh, nu ibadah wungkul karena Alloh kadang ku ayana persaudaraan menanggalkan kana dirina pikeun ngalakukeun inti poko kawajiban diri ka Alloh.
Fitnah anu terjadi di dawuhkeun ku Alloh berarti setiap pribadi mu’min ngayakinkeun bahwa dibalik kebersamaan, persahabatan, pergaulan aya titik anu ngabahayakeun. Maka kadang kadang Alloh ngemutan supaya ulah terlena, kena-kena wawuh jeung pangawasa poho kana hakekatna nu kawasa, kena-kena wawuh jeung anu benghar poho ka dzat nu Maha Benghar secara Heqeqi, kena-kena boga sobat bageur poho ka Dzat nu Maha bagerna nu sajati. Terkadang dina hiji mangsa dibalikeun ku Alloh nu asih jadi ijid, nu nyaah jadi ngewa, nu deudeuh jadi geuleh, nutadina nyaaheun ka urang kadang tanpa aya faktor nu kaharti geuning beda ayeuna mah.
Maka perubahan tina betah jadi teu betah, tina ngeunah jadi tugenah, tina ni’mat jadi sangsara, pasti setiap manusa ngarandapan proses saperti kitu, dina menyikapina manusa kabagi dua: Aya nu menyikapi faktor kunaon, naha atuh , naon atuh, naha jadi kieu, terfokus pamikiran nana kana proses nu terjadi padahal eta mah ngan saukur proses lain prodak jadi. Ngahina kaurang eta proses, ngambek ka urang eta oge proses, nyarekan ka urang eta proses, teu ngahargaan ka urang eta oge proses, sabab lamun urang terus berfikir didinya maka eta teh manusa nu salah, padahal dawuh Alloh:
أَتَصْبِرُونَ ۗ وَكَانَ رَبُّكَ بَصِيرًا
Manusa nu kadua sesuai sareng petunjuk ti Alloh lamun terjadi sesuatu maka cara ngujina nyaeta uji kasabaran, uji mental urang. Dina surt An-Nahl ayat 61 Alloh ngadawuh:
وَلَوْ يُؤَاخِذُ اللَّهُ النَّاسَ بِظُلْمِهِمْ مَا تَرَكَ عَلَيْهَا مِنْ دَابَّةٍ وَلَٰكِنْ يُؤَخِّرُهُمْ إِلَىٰ أَجَلٍ مُسَمًّى
“jeung upama Alloh ngahukum manusa alatan kadoliman nana, tanwande moal aya sarupa oge ti sakumna makhluk anu rumingkang anu tinggaleun, tapi anjeuna maparin tempo kamaranehna nepi ka waktu anu pinasti.”.
Ku Alloh memang teu setiap manusa nu migawe kesalahan teu langsung di tindak, tapi setiap perbuatan anu goreng bakal aya konsekuensina di hadapan Alloh, dicatet ku Alloh dina waktu anu di tangtukeun. Nah anu kadua prosesna saperti kitu. Saur Ibnu Atto’illah: “eta teh sing jadi ngarti, sing boga kapinteran dimana Alloh mere proses kabalikan tina hade kana goreng, tina senang jadi teu senang, tina seuri jadi ceurik, tina untung jadi rugi”.
Bahkan saur Ibnu Atto’illah manusa lamun mah faham jeung ngarti kana hakekatna, supaya ereun tawakal kanu beunghar teu tawakal ka Alloh maka nu beunghar di koretkeun ku Alloh. Maksud Alloh mah gewat balik ka Alloh da lamun teu dikitukeun mah maneh moal balik-balik. Nu tadina benghar bari bageur tiba-tiba jadi koret maka Alloh nitah ereun tong tawakal kanu beungharna pura pura tapi geura balik ka Alloh nu beungharna sajati.
Nah dimana proses manusa balik ka Allohna saperti kitu, maka dengan cara Alloh nu asal delekna delek nyeri kana hate, maka dengan sekejap delek eta aya keneh tapi nyeurina di cabut ku Alloh, anu tadina nyeuri pedah dihina tapi ku nyeurina eta balik ka Alloh maka sok sanajan eta jalma ngahina keneh tapi nyeurina mah di cabut ku Alloh. Carana kumaha?? nya cara Alloh lain cara manusa.
Ieu nasehat yakin nasehat anu setiap saat aya di hadapan urang, maka dimana aya perubahan-perubahan anu pasti, tina pait kana amis atawa sabalikna tina amis kana pait, aya perubahan tina ceurik kana seri tapi aya deui perubahan tina seri kana ceurik, lamun manusa menanggapina dengan penuh kasabaran, sabar dina harti balik ka Alloh meyakini bahwa eta teh hakekat panyeukat ti Alloh supaya ulah katelanjuran mohokeun Alloh anu Maha Beunghar ku pedah wawuh jeung makhluk nu benghar di dunya, penegur ti Alloh supaya ulah berpihak kanu api-api kawasa nepi kapoho ka Dzat nu Maha Kawasa maka dibiekun rumus-rumus kabalikan nu terkadang teu kaharti ku pemikiran, lamun mah sabar balik ka Alloh maka jaminan nana adalah bae batur tetep ngahina tapi rasa diri dihina di cabut ku Alloh, nu pada ahirna urang kembali ka Alloh. Maka perasaan bathiniyyah nyeuri, nalangsa, sedih, jeung perih bakal dibalikeun ku Alloh ku rasa beutah jeung ngenah.
Notulen: Ade Husni
Editor: KM. Dodo Aliyul Murtadlo


text:
Kuring sapopoe gawe di fabregas, kacida gandengna jadi ceuli karasa rade torres. Hiji waktu beuteung teh asa Carraso rada Lampard, hayang Gerrard-Gerrard dahar...
Eh di Vidic-Vidic dompet euwueh duit, kapaksa nyokot heula di Ahn Jung Hwan Tunai Mandiri (ATM). Untung Messi keneh aya. Dahar di warung Nasri, najan Barri ngampar Chamakh, Samuel samuel kuring ngaBallackan dahar Anelka dahareun: Nasri Ramos, Semur J Cole lalabna Boateng, cuci mulutna Totti bakar, nginumna ijus Riberry. Ngan santos dahar karasa Muller hayang Podolski..... Kudu Buru-buru ka WC...
klo lucu kasi cendlo gan :cendlobig